cyanic-selkie/wikianc huggingface dataset:
ಪದ್ಮಾವತಿ ದೇವಸ್ಥಾನ, ವಡಂಬೈಲು
ಇಲ್ಲಿಂದ ಸುಮಾರು 2ಕಿ.ಮೀ. ದೂರದಲ್ಲಿ ಒಂದು ಶಿವನ ದೇವಾಲಯವಿದೆ. ಇದಕ್ಕೆ ಮರಾಠಿಕೇರಿ ಶ್ವೇತ ಲಿಂಗ ಎಂದು ಕರೆಯುವರು. ಸುಮಾರು 15ನೇ ಶತಮಾನಕ್ಕಿಂತ ಹಿಂದಿನ ಇತಿಹಾಸ ಹೊಂದಿರುವ ಇದನ್ನು ಸಾಳ್ವ ಹೊನ್ನ ನರೇಂದ್ರನ ಕಾಲದಲ್ಲಿ ನಿರ್ಮಾಣವಾಗಿದ್ದೆಂದು ಹೇಳಲಾಗುತ್ತಿದೆ. ಈ ದೇವಾಲಯವನ್ನು ರಾಣಿ ಚೆನ್ನ ಭೈರಾದೇವಿಯು ಪುನರ್ ನಿರ್ಮಿಸಿದಳು. ಬಂಕನಬಳ್ಳು ಬಸದಿಯ ಒಳಗಡೆ ಇದ್ದ ಕಾರಣ ಇದನ್ನು ಬಸದಿಲಿಂಗ ಎನ್ನುತ್ತಿದ್ದರು ಇದು ವಟ್ಟಕ್ಕಿ ಮನೆತನದ ಸುಪರ್ಧಿಯಲ್ಲಿತ್ತು.(ಶಾಸನದ ಕಲ್ಲು ನೀರಿನಲ್ಲಿ ಮುಳುಗಡೆಯಾಗಿದೆ.) ವಟ್ಟಕ್ಕಿ ಮನೆತನದವರೇ ಇದರ ವಾರಸ್ದಾರರಾಗಿದ್ದರು. ಶಿವನ ಪೂಜೆಯನ್ನು ಪಾರಂಪರಿಕವಾಗಿ ಬಂಕನಬಳ್ಳು ಮನೆತನ ನಡೆಸಿಕೊಂಡು ಹೋಗುತ್ತಿತ್ತು. ಈ ದೇವಾಲಯದ ಶಿವಲಿಂಗವು ಬಿಳಿ ಬಣ್ಣದಲ್ಲಿದ್ದು ಶ್ವೇತಲಿಂಗವಾಗಿದೆ. ನಾಡಿನಲ್ಲಿ ಎಲ್ಲೂ ಕಾಣ ಸಿಗದ ಅಪರೂಪದ ೨ನೇ ಶಿವಲಿಂಗಗೆ ಇದಾಗಿದೆ. ಬಂಕನಬಳ್ಳು ಬಸದಿಯು 1920 ರಲ್ಲಿ ಬಿದರೂರು ಹಾಗು ಮಳಲಿಗೆ ಸ್ಥಳಾಂತರಿಸಲಾಯಿತು. ಆದರೆ ಶಿವಲಿಂಗ ಹಾಗು ನಾಗರ ನೂರಾರು ವಿಗ್ರಹಗಳು ಕ್ಷೇತ್ರಪಾಲ ದೇವರು ಅಲ್ಲಿಯೇ ಇದ್ದವು. ಕಾಲಕ್ರಮೇಣ 1940ರಿಂದ ಬಂಕನಬಳ್ಳಿನ ಈ ಮೇಲಿನ ದೇವರುಗಳನ್ನು ಒಳಗೊಂಡಂತೆ ಹುಳಗೋಡು, ಕೇದಿಗೆಪಾಲು, ಸುಂಕದಮನೆ ಹೆರ್ಕಣಿ ವರೆಗೂ ಪೂಜಾ ಕಾರ್ಯವನ್ನು ಹಂಜಕ್ಕಿಯ ಪುಟ್ಟಸ್ವಾಮಿ ಹಾಗು ಪುಟ್ಟಯ್ಯಗೌಡರು ನೆರವೇರಿಸಿಕೊಂಡು ಬಂದಿದ್ದರು. ಈ ಪೂಜಾ ಅಧಿಕಾರವನ್ನು ವಟ್ಟಕ್ಕಿ ಪದ್ಮಯ್ಯಗೌಡರು ನೀಡಿದ್ದರು. 1963 ರವರೆಗೂ ಸತತವಾಗಿ 23 ವರ್ಷ ಹಂಜಕ್ಕಿ ಮನೆತನವೇ ಶಿವಲಿಂಗದ ಪೂಜಾಕರ್ತರಾಗಿದ್ದರು. 1963 ಸೆಪ್ಟೆಂಬರ್ ತಿಂಗಳಲ್ಲಿ ವಟ್ಟಕ್ಕಿ ಬೊಮ್ಮಯ್ಯಗೌಡರು ಹಾಗು ಹಂಜಕ್ಕಿ ಪುಟ್ಟಯ್ಯಗೌಡರ ಆಣತಿಯಂತೆ ಈಗಿರುವ ಸ್ಥಳಕ್ಕೆ ಶಿವಲಿಂಗವನ್ನು ಸ್ಥಳಾಂತರಿಸಲಾಯಿತು.
ದೀನ್‍ದಯಾಳ್ ಉಪಾಧ್ಯಾಯ
ಪಂಡಿತ್ ದೀನ್‍ದಯಾಳ್ ಉಪಾಧ್ಯಾಯ (೨೫ ಸೆಪ್ಟೆಂಬರ್ ೧೯೧೬- ೧೧ ಫೆಬ್ರುವರಿ ೧೯೬೮) (ಸಂಸ್ಕೃತ - दीनदयाल उपाध्याय) ಇವರು ಭಾರತೀಯ ರಾಜಕಾರಣಿ, ಬಲಪಂಥೀಯ ಚಿಂತಕರು ಹಾಗೂ ಭಾರತೀಯ ಜನಸಂಘದ ನೇತಾರರು. ಭಾರತೀಯ ಜನಸಂಘವು ಬಳಿಕ ಭಾರತೀಯ ಜನತಾ ಪಕ್ಷವಾಗಿ ರೂಪಾಂತರಗೊಂಡಿತು. ದೀನ್‍ದಯಾಳ್ ಉಪಾಧ್ಯಾಯರು ಏಕಾತ್ಮ ಮಾನವ ವಾದದ ಪ್ರವರ್ತಕರು.
ದೀನ್ ದಯಾಳ್ ಉಪಾಧ್ಯಾಯರು ಮೂಲತಃ ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಕಾರ್ಯಕರ್ತರಾಗಿದ್ದು, ಬಳಿಕ ಭಾರತೀಯ ಜನಸಂಘದ ಸದಸ್ಯರಾಗಿ ನಿಯುಕ್ತರಾದರು. ೧೯೬೭-೧೯೬೮ರ ಅವಧಿಯಲ್ಲಿ ಪಕ್ಷದ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಿಸಿದರು. ೧೯೬೮ರಲ್ಲಿ ಮೊಘಲ್‌ಸಾರಾಯ್ ರೈಲ್ವೆ ನಿಲ್ದಾಣದಲ್ಲಿ ಸಂದೇಹಾಸ್ಪದ ರೀತಿಯಲ್ಲಿ ನಿಧನರಾದರು.
ಬಾಲ್ಯ ಹಾಗೂ ವಿದ್ಯಾಭ್ಯಾಸ
ದೀನ್ ದಯಾಳರು ೧೯೧೮ರಲ್ಲಿ ಉತ್ತರಪ್ರದೇಶದ ಮಥುರಾ ಜಿಲ್ಲೆಯ ನಗ್ಲಾ ಚಂದ್ರಬಾನ್ ಎನ್ನುವ ಹಳ್ಳಿಯಲ್ಲಿ ಹುಟ್ಟಿದರು. ಇವರ ತಂದೆ ಭಗವತೀಪ್ರಸಾದ್ ಉಪಾಧ್ಯಾಯರು, ವಿದ್ವಾಂಸರು ಹಾಗೂ ಜ್ಯೋತಿಷರಾಗಿದ್ದರು. ತಾಯಿ ರಾಮ್ ಪ್ಯಾರಿ ಇವರು ಗೃಹಿಣಿಯಾಗಿದ್ದರು. ಎಂಟು ವರ್ಷದ ಪ್ರಾಯದಲ್ಲಿ ತಂದೆ ತಾಯಿಯರನ್ನು ಕಳೆದುಕೊಂಡು ಅನಾಥರಾದ ಉಪಾಧ್ಯಾಯರು, ಸೋದರ ಮಾವನ ಸಹಾಯದಿಂದ ವಿದ್ಯಾಭ್ಯಾಸವನ್ನು ಮುಂದುವರಿಸಿದರು. ರಾಜಸ್ಥಾನದ ಪಿಲಾನಿಯಲ್ಲಿ ತಮ್ಮ ಪ್ರೌಢಶಿಕ್ಷಣವನ್ನು ಪೂರೈಸಿ, ಕಾನ್ಪುರದ ಸನಾತನ ಧರ್ಮ ಕಾಲೇಜಿನಲ್ಲಿ ಕಲಾ ವಿಭಾಗದಲ್ಲಿ ಸ್ನಾತಕ ಪದವಿಯನ್ನು ಪಡೆದರು.ಆಗ್ರಾದ ಸೈಂಟ್ ಜೋನ್ಸ್ ಕಾಲೇಜಿನಲ್ಲಿ ಸ್ನಾತಕೋತ್ತರ ಶಿಕ್ಷಣಕ್ಕಾಗಿ ಸೇರಿಕೊಂಡರು
ವೃತ್ತಿ ಮತ್ತು ಸಮಾಜ ಸೇವೆ
೧೯೩೭ರಲ್ಲಿ ಸನಾತನ ಧರ್ಮ ಕಾಲೇಜಿನಲ್ಲಿ ಕಲಿಯುತ್ತಿದ್ದ ಸಮಯದಲ್ಲಿ ತಮ್ಮ ಸಹಪಾಠಿ ಬಾಲೂಜೀ ಮಹಾಶಬ್ದೆ ಎನ್ನುವವರ ಮುಖಾಂತರ ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಸಂಸ್ಥಾಪಕರಾದ ಡಾ. ಕೇಶವ ಬಲಿರಾಮ್ ಹೆಡ್ಗೆವಾರರನ್ನು ಭೇಟಿಯಾದರು. ಭೇಟಿಯಿಂದ ಸ್ಪೂರ್ತಿಯನ್ನು ಪಡೆದ ಉಪಾಧ್ಯಾಯರು ಸ್ವಯಂ ಸೇವಕನಾಗಿ ರಾಷ್ಟ್ರೀಯ ಸ್ವಯಂಸೇವಕ ಸಂಘವನ್ನು ಸೇರಿಕೊಂಡರು ಹಾಗೂ ೧೯೪೨ರಲ್ಲಿ ಪೂರ್ಣಕಾಲಿಕ ಪ್ರಚಾರಕರಾಗಿ ನಿಯುಕ್ತರಾದರು.
೧೯೪೦ರಲ್ಲಿ ರಾಷ್ಟ್ರಧರ್ಮ ಪತ್ರಿಕೆಯನ್ನು ಪ್ರಾರಂಭಿಸಿದರು. ಬಳಿಕ ಪಾಂಚಜನ್ಯ ಹಾಗೂ ಸ್ವದೇಶ ಪತ್ರಿಕೆಗಳನ್ನು ಪ್ರಾರಂಭಿಸಿದರು.
ಪಾಂಚಜನ್ಯ ಹಾಗೂ ಸ್ವದೇಶ ಪತ್ರಿಕೆಗಳ ಸಂಪಾದಕರಾಗಿದ್ದ ದೀನ್ ದಯಾಳರು ಲೇಖಕರೂ ಹೌದು. ಚಂದ್ರಗುಪ್ತ ಮೌರ್ಯ ಎಂಬ ನಾಟಕ, ಶಂಕರಾಚಾರ್ಯರ ಜೀವನಚರಿತ್ರೆಯನ್ನು ಬರೆದರು. ಡಾ. ಕೇಶವ ಬಲಿರಾಮ್ ಹೆಡ್ಗೆವಾರರ ಜೀವನಚರಿತ್ರೆಯನ್ನು ಮರಾಠಿ ಭಾಷೆಯಿಂದ ಆಂಗ್ಲ ಭಾಷೆಗೆ ಅನುವಾದಿಸಿದರು.
ರಾಜಕೀಯ ಜೀವನ
೧೯೫೧ರಲ್ಲಿ ಶ್ಯಾಮ್ ಪ್ರಸಾದ್ ಮುಖರ್ಜಿಯವರು ಭಾರತೀಯ ಜನಸಂಘವನ್ನು ಕಟ್ಟಿದರು. ದೀನ್ ದಯಾಳರು ಜನಸಂಘಕ್ಕೆ ನಿಯುಕ್ತಿಗೊಂಡು, ಪಕ್ಷದ ಉತ್ತರ ಪ್ರದೇಶ ಪ್ರಾಂತ್ಯದ ಪ್ರಧಾನ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದರು. ಬಳಿಕ ೧೫ ವರ್ಷಗಳ ಕಾಲ ಪಕ್ಷದ ಅಖಿಲ ಭಾರತೀಯ ಪ್ರಧಾನ ಕಾರ್ಯದರ್ಶಿಯಾಗಿ ಪಕ್ಷವನ್ನು ಸಂಘಟಿಸಿದರು. ಈ ನಡುವೆ ೧೯೬೩ರ ಲೋಕಸಭೆಯ ಉಪಚುನಾವಣೆಯಲ್ಲಿ ಸ್ಪರ್ಧಿಸಿ ಸೋತರು.
೧೯೬೭-೬೮ರ ಅವಧಿಯಲ್ಲಿ ಜನಸಂಘದ ಅಧ್ಯಕ್ಷರಾಗಿದ್ದರು.
ಏಕಾತ್ಮ ಮಾನವ ದರ್ಶನ: ತತ್ವ ಮತ್ತು ಆದರ್ಶ
ದೀನ್ ದಯಾಳರು ಏಕಾತ್ಮ ಮಾನವ ದರ್ಶನ ಅಥವಾ ಏಕಾತ್ಮ ಮಾನವ ವಾದವನ್ನು ಪ್ರತಿಪಾದಿಸಿದರು. ಏಕಾತ್ಮ ಮಾನವತಾ ವಾದವು ಮಾನವನ ಜೀವನ ಹಾಗೂ ಸಮಸ್ತ ಸೃಷ್ಟಿಯ ಏಕಾತ್ಮ ಸಂಬಂಧದ ವಾದವಾಗಿದೆ.
ಪಾಶ್ಚ್ಯಾತ್ಯ ಮೂಲದಿಂದ ಬಂದಂತಹ ಸಾಮ್ಯವಾದ, ಸಮಾಜವಾದ ಹಾಗೂ ಬಂಡವಾಳಶಾಹಿ ವಾದಗಳ ಪ್ರಕಾರ ವ್ಯಕ್ತಿಸ್ವಾತಂತ್ರ್ಯ ಹಾಗೂ ಸಮಾಜ ನಿರ್ಮಾಣ, ಇವು ಪೂರಕವಾಗದೆ, ವಿರೋಧ ದಿಕ್ಕಿನಲ್ಲಿ ಇರುವಂತಹುದು. ಏಕಾತ್ಮ ಮಾನವ ವಾದವು ವ್ಯಕ್ತಿ ಸ್ವಾತಂತ್ರ್ಯ ಮತ್ತು ಸಮಾಜ ನಿರ್ಮಾಣದ ಪೂರಕತೆಯನ್ನು ಬೋಧಿಸುತ್ತದೆ. ಈ ದರ್ಶನ ಕೇಂದ್ರಬಿಂದುವಾಗಿರುವವನು ವ್ಯಕ್ತಿ, ವ್ಯಕ್ತಿಗಳ ಸಮೂಹವೇ ಪರಿವಾರ, ಪರಿವಾರಗಳ ಸಮೂಹವೇ ಸಮಾಜ, ಸಮಾಜಗಳ ಸಮೂಹವೇ ರಾಷ್ಟ್ರ, ರಾಷ್ಟ್ರಗಳ ಸಮೂಹವೇ ವಿಶ್ವ, ಹೀಗೆ ಅನಂತ ಬ್ರಹ್ಮಾಂಡವು ಎಲ್ಲವನ್ನೂ ಒಳಗೊಂಡಿದ್ದು, ಒಂದು ಇನ್ನೊಂದಕ್ಕೆ ಪೂರಕವೇ ಹೊರತು ವಿರೋಧಿಯಲ್ಲ.
೧೯೬೫ರಲ್ಲಿ ಆಂಧ್ರ ಪ್ರದೇಶದ ವಿಜಯವಾಡದಲ್ಲಿ ನಡೆದ ಭಾರತೀಯ ಜನಸಂಘದ ರಾಷ್ಟ್ರೀಯ ಅಧಿವೇಶನದಲ್ಲಿ ಏಕಾತ್ಮ ಮಾನವ ದರ್ಶವನ್ನು ಪಕ್ಷದ ಮೂಲ ತತ್ವವಾಗಿ ಸ್ವೀಕರಿಸಲಾಯಿತು.
ನಿಧನ
ಭಾರತೀಯ ಜನಸಂಘದ ರಾಷ್ಟ್ರೀಯ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಿಸುತ್ತಿದ್ದ ಉಪಾಧ್ಯಾಯರು ೧೦ ಫೆಬ್ರುವರಿ ೧೯೬೮ರಂದು ಲಕ್ನೋನಿಂದ ಪಾಟ್ನಾಗೆ ತೆರಳಲು ಸಿಯಾಲ್ದಾ ಎಕ್ಸ್ಪ್ರೆಸ್ ರೈಲನ್ನು ಹತ್ತಿದರು. ೧೧ ಫೆಬ್ರವರಿ ೧೯೬೮ರ ಮುಂಜಾವ ೨:೧೦ರ ಹೊತ್ತಿಗೆ, ಮೊಘಲ್‌ಸಾರಾಯ್ ರೈಲ್ವೆ ನಿಲ್ದಾಣವನ್ನು ರೈಲು ತಲುಪಿದಾಗ ದೀನ್ ದಯಾಳರು ಪತ್ತೆಯಾಗಲಿಲ್ಲ. ರೈಲು ನಿಲ್ದಾಣದ ಹತ್ತಿರದಲ್ಲಿ ದೀನ್ ದಯಾಳ್ ಉಪಾಧ್ಯಾಯರ ಪಾರ್ಥಿವ ಶರೀರವು ದೊರೆಯಿತು.
ಕೇಂದ್ರೀಯ ತನಿಖಾ ದಳದ ತನಿಖೆಯ ಪ್ರಕಾರ, ಡಕಾಯಿತರ ತಂಡವೊಂದು ದೀನ್ ದಯಾಳರ ಮೇಲೆ ಆಕ್ರಮಣವನ್ನು ಮಾಡಿ ಅವರನ್ನು ರೈಲಿನಿಂದ ಕೆಳ ತಳ್ಳಿತು. ಕೇಂದ್ರೀಯ ತನಿಖಾ ದಳವು ಭರತ್ ಲಾಲ್ ಮತ್ತು ರಾಮ್ ಅವಧ್ ಎನ್ನುವ ಇಬ್ಬರನ್ನು ಬಂಧಿಸಿತು, ಆದರೆ ಸಾಕ್ಷ್ಯಾಧಾರಗಳ ಕೊರತೆಯ ಕಾರಣದಿಂದ ಈರ್ವರೂ ಕೂಡ ಬಂಧಮುಕ್ತರಾದರು.
ಸ್ಮಾರಕಗಳು
200px|thumb|right|ದೀನ್ ದಯಾಳ್ ಉಪಾಧ್ಯಾಯ ಪ್ರತಿಮೆ ೨೦೧೭ರಲ್ಲಿ ಉತ್ತರಪ್ರದೇಶ ಸರ್ಕಾರವು ಮೊಘಲ್‌ಸಾರಾಯ್ ರೈಲ್ವೆ ನಿಲ್ದಾಣವನ್ನು ಪಂಡಿತ್ ದೀನ್ ದಯಾಳ್ ಉಪಾಧ್ಯಾಯ್ ಜಂಕ್ಷನ್ ಎಂದು ಮರು-ನಾಮಕರಣಗೊಳಿಸಿತು. ೧೬ ಫೆಬ್ರವರಿ ೨೦೨೦ರಂದು ಭಾರತದ ಪ್ರಧಾನಿ ನರೇಂದ್ರ ಮೋದಿಯವರು ದೀನ್ ದಯಾಳ್ ಉಪಾಧ್ಯಾಯ್ ಸ್ಮಾರಕ ಕೇಂದ್ರವನ್ನು ಉದ್ಘಾಟಿಸಿದರು. ಇದೇ ಸಂದರ್ಭದಲ್ಲಿ, ದೀನ್ ದಯಾಳ್ ಉಪಾಧ್ಯಾಯರ ೬೩ ಅಡಿ ಎತ್ತರದ ಪ್ರತಿಮೆಯನ್ನು ಲೋಕಾರ್ಪಣೆಗೊಳಿಸಲಾಯಿತು.
ಎಫ್ಎಮ್ ರೇನ್ಬೋ
ಭಾರತದ ಎಫ್ಎಮ್ ರೇಡಿಯೋ ಚಾನಲುಗಳು ಎಫ್ಎಮ್ ರೇನ್ಬೋ. ಸರ್ಕಾರಿ ಸ್ವಾಮ್ಯದ ಚಾನೆಲ್ಲುಗಳು
ವರ್ಗ:ರೇಡಿಯೋ ವರ್ಗ:ಭಾರತದ ರೇಡಿಯೋ ವರ್ಗ:ಭಾರತದ ಎಫ್ಎಮ್ ರೇಡಿಯೋ ವರ್ಗ:ಸಮೂಹ ಮಾಧ್ಯಮ
ಕುರುಬನ ರಾಣಿ
ಕುರುಬನ ರಾಣಿ, ಡಿ.ರಾಜೇಂದ್ರ ಬಾಬು ನಿರ್ದೇಶನ ಮತ್ತು ರಾಕ್ಲೈನ್ ವೆಂಕಟೇಶ್ ನಿರ್ಮಾಪಣ ಮಾಡಿರುವ ೧೯೯೮ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಚೈತನ್ಯ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಶಿವರಾಜ್‍ಕುಮಾರ್ ಮತ್ತು ನಗ್ಮಾ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಹಾಡಗಳು
{| class="wikitable" ! ಕ್ರಮ ಸಂಖ್ಯೆ ! ಹಾಡು ! ಗಾಯಕರು
ವರ್ಗ:ವರ್ಷ-೧೯೯೮ ಕನ್ನಡಚಿತ್ರಗಳು
ವಿವಿಧ ಭಾರತಿ
ಭಾರತದ ಎಫ್ಎಮ್ ರೇಡಿಯೋ ಚಾನಲುಗಳಲ್ಲಿ ಒಂದು ವಿವಿಧ ಭಾರತಿ. ಸರ್ಕಾರಿ ಸ್ವಾಮ್ಯದ ಚಾನೆಲ್ಲುಗಳು
ವರ್ಗ:ರೇಡಿಯೋ ವರ್ಗ:ಭಾರತದ ರೇಡಿಯೋ ವರ್ಗ:ಭಾರತದ ಎಫ್ಎಮ್ ರೇಡಿಯೋ
ಅಮರಶಿಲ್ಪಿ ಜಕಣಾಚಾರಿ
ಕನ್ನಡದ ಪ್ರಪ್ರಥಮ ವರ್ಣಚಿತ್ರವೆಂಬ ಹೆಗ್ಗಳಿಕೆ ಈ ಚಿತ್ರದ್ದು. ಬೇಲೂರಿನಲ್ಲಿ ಜನಮನ ಸೂರೆಗೊಳ್ಳುವಂತಹ ಶಿಲ್ಪಗಳನ್ನು ಕಡೆದಿಟ್ಟ ಜಕಣಾಚಾರಿ(ಕಲ್ಯಾಣ್ ಕುಮಾರ್) ಚಿತ್ರದ ನಾಯಕ.
ವರ್ಗ:ವರ್ಷ-೧೯೬೪ ಕನ್ನಡಚಿತ್ರಗಳು
ಶ್ರೀ ಸಿದ್ಧ್ಹಾರ್ಥ ತಾಂತ್ರಿಕ ಮಹಾವಿದ್ಯಾಲಯ
ಶ್ರೀ ಸಿದ್ಧ್ಹಾರ್ಥ ತಾಂತ್ರಿಕ ಮಹಾವಿದ್ಯಾಲಯವು ೧೯೬೩ರಲ್ಲಿ ಸ್ಥಾಪಿತವಾಗಿದ್ದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.
ಆವರಣ
ಮಹಾವಿದ್ಯಾಲಯವು ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.
ಪ್ರವೇಶ
ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ, ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.
ಜೀವನ ಮಾರ್ಗದರ್ಶನ ಕೇಂದ್ರ
ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.
ಬಾಹ್ಯ ಸಂಪರ್ಕಗಳು
ಶ್ರೀ ಸಿದ್ಧ್ಹಾರ್ಥ ತಾಂತ್ರಿಕ ಮಹಾವಿದ್ಯಾಲಯದ ಅಧಿಕೃತ ಅಂತರ್ಜಾಲ ತಾಣ
ಸರ್ಕಾರಿ ವೈದ್ಯಕೀಯ ಮಹಾವಿದ್ಯಾಲಯ, ಬೀದರ
ಅಂತರ್ಜಾಲ ತಾಣ
ಸರ್ಕಾರಿ ವೈದ್ಯಕೀಯ ಮಹಾವಿದ್ಯಾಲಯ, ಬೀದರದ ಅಂತರ್ಜಾಲ ತಾಣ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ವಿ. ಕೆ. ಆರ್. ವಿ ರಾವ್
ಪ್ರೊಫೆಸರ್ '''ವಿ. ಕೆ. ಆರ್. ವಿ ರಾವ್(ವಿಜಯೇಂದ್ರ ಕಸ್ತೂರಿ ರಂಗ ವರದರಾಜ ರಾವ್''')(೧೯೦೮-೧೯೯೧) ಇವರು ಭಾರತದ ಪ್ರಮುಖ ಅರ್ಥಶಾಸ್ತ್ರಜ್ಞರೂ, ರಾಜಕಾರಣಿಗಳೂ, ಕೇಂದ್ರ ಮಂತ್ರಿಗಳೂ, ಶಿಕ್ಷಣತಜ್ಞರೂ ಆಗಿದ್ದರು. ಕೇಂಬ್ರಿಜ್ ವಿಶ್ವವಿದ್ಯಾಲಯದಿಂದ ಪಿ.ಎಚ್.ಡಿ ಪದವಿಯನ್ನು ಪಡೆದಿದ್ದ ಇವರು ದೆಹಲಿ ಸ್ಕೂಲ್ ಆಫ್ ಎಕಾನಾಮಿಕ್ಸ್  ಸಂಸ್ಥೆಯ 'ಸಂಸ್ಥಾಪಕ ನಿರ್ದೇಶಕ'ರಾಗಿ ಶ್ಲಾಘನೀಯ ಸೇವೆ ಸಲ್ಲಿಸಿದ್ದರು.
ಜೀವನ
ಕನ್ನಡಿಗರಾದ ವಿಜಯೇಂದ್ರ ಕಸ್ತೂರಿ ರಂಗ ವರದರಾಜ ರಾವ್ ಅವರು ಭಾರತ ದೇಶ ಕಂಡ ಪ್ರಬುದ್ಧ ಅರ್ಥ ಶಾಸ್ತ್ರಜ್ಞ, ರಾಜಕಾರಣಿ, ಪ್ರಾಧಾಪಕ, ಶಿಕ್ಷಣ ತಜ್ಞರು, ಆಡಳಿತಗಾರ, ಮಹಾನ್ ಸಂಸ್ಥೆಗಳ ನಿರ್ಮಾತೃ. ಅವರು ಜುಲೈ ೮, ೧೯೦೮ರಂದು ಕಾಂಚೀಪುರದಲ್ಲಿ ಕಸ್ತೂರಿ ರಂಗಾಚಾರ್ ಮತ್ತು ಭಾರತಿ ಬಾಯ್ ದಂಪತಿಗಳ ಪುತ್ರರಾಗಿ ಜನಿಸಿದರು.
ತಿರುವನಂತಪುರ ಮತ್ತು ಚನ್ನೈಗಳಲ್ಲಿ ರಾವ್ ಅವರ ಶಿಕ್ಷಣ ನೆರವೇರಿತು. ೧೯೩೭ರ ವರ್ಷದಲ್ಲಿ ಅವರು ಕೇಂಬ್ರಿಡ್ಜ್ನಲ್ಲಿ ಪಿ ಎಚ್ ಡಿ ಪಡೆದರು.
ಶಿಕ್ಷಕರಾಗಿ ಸೇವೆ
೧೯೩೪-೩೫ರ ಅವಧಿಯಲ್ಲಿ ಅವರು ಧಾರವಾಡ ವಿಶ್ವವಿದ್ಯಾಲಯದಲ್ಲಿ ಹಾಗೂ ನಂತರದಲ್ಲಿ ಆಂಧ್ರಪ್ರದೇಶದಲ್ಲಿ ಶಿಕ್ಷಕರಾಗಿ ಕಾರ್ಯ ನಿರ್ವಹಿಸಿದ್ದರು. ಕೆಂಬ್ರಿಡ್ಜ್ನಲ್ಲಿ ಪಿ.ಎಚ್.ಡಿ ಪಡೆದ ನಂತರದಲ್ಲಿ ಅಹಮದಾಬಾದ್ ಮತ್ತು ದೆಹಲಿವಿಶ್ವವಿದ್ಯಾಲಯಗಳಲ್ಲಿ ಕಾರ್ಯ ನಿರ್ವಹಿಸಿದರು.
ಸಂಸ್ಥೆಗಳ ಸ್ಥಾಪನೆ
ರಾವ್ ಅವರ ಮಹತ್ವಪೂರ್ಣ ಕೊಡುಗೆ ಎಂದರೆ ಪ್ರತಿಷ್ಠಿತ ಶಿಕ್ಷಣ ಸಂಸ್ಥೆಗಳನ್ನು ಸ್ಥಾಪಿಸಿದ್ದು. ಅವುಗಳಲ್ಲಿ ಪ್ರಮುಖವೆಂದರೆ ಡೆಲ್ಲಿ ಸ್ಕೂಲ್ ಆಫ್ ಎಕನಾಮಿಕ್ಸ್, ಇನ್ಸ್ಟಿಟ್ಯೂಟ್ ಫಾರ್ ಸೋಷಿಯಲ್ ಅಂಡ್ ಎಕನಾಮಿಕ್ ಚೇಂಜ್ (ISEC), ಕೌನ್ಸಿಲ್ ಆಫ್ ಸೋಶಿಯಲ್ ಸೈನ್ಸ್ ರಿಸರ್ಚ್ಮ್, ಆಗ್ರೋ ಎಕನಾಮಿಕ್ ಸೆಂಟರ್ಸ್ ಅಂಡ್ ಪಾಪ್ಯುಲೇಶನ್ ರಿಸರ್ಚ್ ಸೆಂಟರ್ಸ್, ಇಂಡಿಯನ್ ಇನ್ಸ್ಟಿಟ್ಯೂಟ್ ಫಾರ್ ಫಾರಿನ್ ಟ್ರೇಡ್. ಅವರು ದೆಹಲಿ ಕರ್ನಾಟಕ ಸಂಘದ ಮೂರನೆಯ ಅಧ್ಯಕ್ಷರಾಗಿದ್ದರು.
ಗ್ರಂಥಗಳು
ಹಲವಾರು ಪ್ರಸಿದ್ಧ ಗ್ರಂಥಗಳನ್ನು ರಚಿಸಿರುವ ವಿ ಕೆ ಆರ್ ವಿ ರಾವ್ ಅವರ ಪ್ರಮುಖ ಕೃತಿಗಳೆಂದರೆ Taxation of Income in India (1931), An essay on India’s National Income -1925-29 – (1936); The National Income of British India (1940); India and International Currency Plans (1945); Post-War Rupee (1948); Gandhian Alternative to Western Socialism (1970); Values and Economic Development – The Indian Challenge (1971); the Nehru Legacy (1971); Swami Vivekananda – Prophet of Vedantic Socialism (1978); Many Languages and One Nation – the Problem of Integration (1979); India’s National Income 1950-80 (1983) Food, Nutrition and Poverty (1982); Indian socialism: Retrospect and Prospect (1982) ಮುಂತಾದವು.
ಜವಾಬ್ಧಾರಿ ನಿರ್ವಹಣೆ
ವಿ ಕೆ ಆರ್ ವಿ ರಾವ್ ಅವರು ನಿರ್ವಹಿಸಿದ ಕೆಲವೊಂದು ಪ್ರತಿಷ್ಠಿತ ಜವಾಬ್ಧಾರಿಗಳೆಂದರೆ, ಆಹಾರ ವಿಭಾಗಕ್ಕೆ ಯೋಜನಾ ಸಲಹೆಗಾರರು, ಅಮೆರಿಕದಲ್ಲಿ ಭಾರತ ಸರಕಾರದ ಆಹಾರ ಮತ್ತು ಆರ್ಥಿಕ ಸಲಹೆಗಾರರು, ದೆಹಲಿ ಅರ್ಥಶಾಸ್ತ್ರ ಶಾಲೆಯ ನಿರ್ದೇಶಕರು, ದೆಹಲಿ ವಿಶ್ವವಿದ್ಯಾಲಯದ ಉಪಕುಲಪತಿಗಳು, ಆರ್ಥಿಕ ಪ್ರಗತಿ ಸಂಸ್ಥೆಯ ನಿರ್ದೇಶಕರು, ಯೋಜನಾ ಆಯೋಗದ ಸದಸ್ಯರು, 1967-69 ಅವಧಿಯಲ್ಲಿ ಕೇಂದ್ರ ಸಾರಿಗೆ ಮತ್ತು ಶಿಪ್ಪಿಂಗ್ ಖಾತೆಯ ಮಂತ್ರಿಗಳು, 1969-71 ಅವಧಿಯಲ್ಲಿ ಶಿಕ್ಷಣ ಮತ್ತು ಯುವಜನ ಖಾತೆ ಸಚಿವರು, ಬೆಂಗಳೂರಿನ ಇನ್ಸ್ಟಿಟ್ಯೂಟ್ ಫಾರ್ ಸೋಷಿಯಲ್ ಅಂಡ್ ಎಕನಾಮಿಕ್ ಚೇಂಜ್ ನಿರ್ದೇಶಕರು, ಭಾರತ ಸರ್ಕಾರದ ರಾಷ್ಟ್ರೀಯ ಶಿಕ್ಷಣ ತಜ್ಞರು ಮುಂತಾದವು. ಇವಲ್ಲದೆ ಅವರು ಅನೇಕ ರಾಷ್ಟ್ರ ಮತ್ತು ಅಂತರರಾಷ್ಟ್ರೀಯ ಮಟ್ಟದ ಸಮಿತಿಗಳಲ್ಲಿ ಕಾರ್ಯ ನಿರ್ವಹಿಸಿದ್ದಾರೆ. ಅಂತರರಾಷ್ಟ್ರೀಯ ಮಟ್ಟದಲ್ಲಿ ಪ್ರಸಿದ್ಧವಾಗಿರುವ ಯು ಎನ್ ಡಿ ಪಿ (ಯುನೈಟೆಡ್ ನೇಷನ್ಸ್ ಡೆವೆಲಪ್ಮೆಂಟ್ ಪ್ರೋಗ್ರಾಂ) ಸ್ಥಾಪನೆಯಲ್ಲಿ ವಿ ಕೆ ಆರ್ ವಿ ರಾವ್ ಅವರು ಒಬ್ಬ ಪ್ರಧಾನ ಪಾತ್ರಧಾರಿಗಳಾಗಿದ್ದಾರೆ.
ಕೇಂದ್ರ ಮಂತ್ರಿಗಳಾಗಿ
೧೯೬೭ ಮತ್ತು ೧೯೭೧ರ ಚುನಾವಣೆಗಳಲ್ಲಿ ಬಳಾರಿಯಿಂದ ಲೋಕಸಭೆಗೆ ಆಯ್ಕೆಯಾಗಿದ್ದರು. ಈ ಎರಡೂ ಅವಧಿಯಲ್ಲಿಯೂ ಕೇಂದ್ರ ಮಂತ್ರಿಗಳಾಗಿ ಸೇವೆ ಸಲ್ಲಿಸಿದ್ದರು.
ಪ್ರಶಸ್ತಿ ಗೌರವಗಳು
೧೯೭೪ರ ವರ್ಷದಲ್ಲಿ ಅವರಿಗೆ ಪದ್ಮವಿಭೂಷಣ ಪ್ರಶಸ್ತಿ ಸಂದಿತು. ಭಾರತದ ವಿವಿಧ ವಿಶ್ವವಿದ್ಯಾಲಯಗಳು ಮಾತ್ರವಲ್ಲದೆ ವಿದೇಶದ ಹಲವಾರು ಪ್ರತಿಷ್ಠಿತ ಸಂಸ್ಥೆಗಳು ವಿಶ್ವವಿದ್ಯಾಲಯಗಳು ಅವರನ್ನು ಸನ್ಮಾನಿಸಿದವು.
ವಿದಾಯ
ಈ ಮಹಾನ್ ಸಾಧಕರು ಜುಲೈ ೨೫, ೧೯೯೧ರ ವರ್ಷದಲ್ಲಿ ಈ ಲೋಕವನ್ನಗಲಿದರು.
ಮಾಹಿತಿ ಕೊಂಡಿ
ವರ್ಗ:ಭಾರತದ ಅರ್ಥಶಾಸ್ತ್ರಜ್ಞರು ವರ್ಗ:ಭಾರತದ ಪ್ರಮುಖ ರಾಜಕಾರಣಿಗಳು ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ತುಣ್ಣಿ
ಗಂಡು ಪ್ರಾಣಿಗಳಲ್ಲಿ ದೇಹದಿಂದ ಹೊರಚಾಚಿರುವ ಜನನೇಂದ್ರಿಯವನ್ನು ತುಣ್ಣಿ ಅಥವಾ ತುಣ್ಣೆ ಅಥವಾ ಶಿಶ್ನ ಎನ್ನುತ್ತಾರೆ. ಇದು ಮುಖ್ಯವಾಗಿ ಸಂಭೋಗ ಹಾಗೂ ಜೀವ ಪುನರುತ್ಪಾದನೆಯ ಅಂಗವಾಗಿ ಹೆಣ್ಣು ಪ್ರಾಣಿಯೊಳಗೆ ವೀರ್ಯವನ್ನು ಹಾಕಲು ಸಹಾಯಕಾರಿ, ಇದು ಮುಂದುವರೆದ ಪ್ರಾಣಿಗಳಲ್ಲಿ ಮೂತ್ರ ವಿಸರ್ಜನೆಗೂ ಉಪಯೋಗವಾಗುತ್ತದೆ.
ಮಾನವನ ತುಣ್ಣಿಯು ಉದ್ರೇಕಗೊಂಡಾಗ ದೊಡ್ಡದಾಗಿಯೂ ಗಟ್ಟಿಯಗಿಯೂ ಮಾರ್ಪಡುತ್ತದೆ, ಆಗ ಸಾಮಾನ್ಯವಾಗಿ 4.2 - 7.5 ಇಂಚು ಉದ್ದವೂ ಹಾಗೂ ಸುಮಾರು 4.8 ಸೆಂಟಿಮೀಟರ್ ಸುತ್ತಳತೆಯದಾಗಿರುತ್ತದೆ.
ಉಲ್ಲೇಖಗಳು
<References/>
ವರ್ಗ:ಅಂಗಗಳು
ಸಮಷ್ಟಿ
ಸಮಷ್ಟಿ ತಂಡವು ೨೦೦೦ ದಲ್ಲಿ ಹುಟ್ಟಿಕೊಂಡ ರಂಗತಂಡ. ಹೊಸ ಪ್ರತಿಭೆಗಳನ್ನು ಹುಡುಕಿ ಅವರಲ್ಲಿ ರಂಗಾಸಕ್ತಿಯನ್ನು ಬೆಳೆಸುವುದು ಇದರ ಉದ್ದೇಶ. ಇದಕ್ಕಾಗಿ ಹಲವಾರು ಉಚಿತ ರಂಗಶಿಬಿರಗಳನ್ನು ಹಾಗೂ ಭಾನುವಾರದ ರಂಗಶಾಲೆಯನ್ನೂ ಇದುವರೆಗೆ ನಡೆಸಿದೆ.ಈವರೆಗೆ ಇದು 'ಆಷಾಡದ ಒಂದು ದಿನ', 'ಸಾಂಬಶಿವ ಪ್ರಹಸನ', 'ಮೃಚ್ಛಕಟಿಕ', 'ಹದ್ದು ಮೀರಿದ ಹಾದಿ', 'ಅಲೆಗಳಲ್ಲಿ ರಾಜ ಹಂಸಗಳು', 'ಹರಿಣಾಭಿಸರಣ', 'ಕಥನ', 'ಮಿಸ್ ಸದಾರಮೆ', 'ಕಥೆ ಹೇಳತೀವಿ', 'ಅವಾಂತರ', 'ನಾಯಿಕಥೆ', 'ಪ್ರಮೀಳಾರ್ಜುನೀಯಮಂ', 'ಚಿರಕುಮಾರ ಸಭಾ', ಮುಂತಾದ ನಾಟಕಗಳನ್ನು ಯಶಸ್ವಿಯಾಗಿ ರಂಗಕ್ಕೆ ತಂದಿದೆ. ಇದಲ್ಲದೇ ನೀನಾಸಂನ 'ಪ್ರಯಣ', ತಂಡದ 'ಕರ್ಣಾದರ್ಶ', ಮತ್ತು 'ಕೊಳಲು ಭೂಮಿಗೀತ' ಹಾಗೂ 'ಜನಮನದಾಟ' ತಂಡದ 'ರಹಸ್ಯ ವಿಶ್ವ ' ಮತ್ತು 'ತಬರನ ಕಥೆ' ನಾಟಕಗಳ ಪ್ರದರ್ಶನಗಳನ್ನು ಆಯೋಜಿಸಿರುತ್ತದೆ. ಹೆಚ್ಚಿನ ಮಾಹಿತಿಗಾಗಿ ಲಾಗ್ ಅನ್ ಅಗಿ www.samashti.com
ವರ್ಗ:ರಂಗಭೂಮಿ
ರಾಮು
ರಾಮು ಕನ್ನಡ ಚಲನಚಿತ್ರ ರಂಗದ ನಿರ್ಮಾಪಕರಲ್ಲಿ ಒಬ್ಬರು. ಅದ್ಧೂರಿ ವೆಚ್ಚದಲ್ಲಿ ಸಾಹಸಮಯ ಸಿನಿಮಾ ನಿರ್ಮಾಣಕ್ಕೆ ಹೆಸರಾಗಿದ್ದ ಇವರನ್ನು ಕೋಟಿ ರಾಮು ಎಂದು ಕರೆಯುತ್ತಾರೆ.
ಪ್ರಾರಂಭಿಕ ದಿನಗಳು
ಕುಣಿಗಲ್ ತಾಲೂಕು ಕೊಡಿಗೆಹಳ್ಳಿ ಗ್ರಾಮದಲ್ಲಿ ಇವರು ಜನಿಸಿದರು. ಸಂತ ಶಿಶುನಾಳ ಶರೀಫ ಚಿತ್ರವನ್ನು ಹಂಚಿಕೆ ಮಾಡುವ ಮೂಲಕ ವಿತರಕರಾಗಿ ವೃತ್ತಿ ಪ್ರಾರಂಭಿಸಿದ ಇವರು ಚೈತ್ರದ ಪ್ರೇಮಾಂಜಲಿ ಚಿತ್ರದ ವಿತರಣೆಯಿಂದ ಪ್ರವರ್ಧಮಾನಕ್ಕೆ ಬಂದರು. ಗೋಲಿಬಾರ್ ಎಂಬ ಕನ್ನಡ ಚಿತ್ರ ಇವರ ನಿರ್ಮಾಣದ ಮೊದಲ ಚಿತ್ರ. ಬಳಿಕ ತಮ್ಮ ಚಿತ್ರ ನಿರ್ಮಾಣ ಸಂಸ್ಥೆ ರಾಮು ಎಂಟರ್ಪೈಸಸ್ ಲಾಂಛನದಲ್ಲಿ ಸುಮಾರು ೩೦ಕ್ಕೂ ಹೆಚ್ಚು ಚಲನಚಿತ್ರಗಳನ್ನು ನಿರ್ಮಿಸಿದರು ಹಾಗೂ ಹಲವಾರು ಚಿತ್ರಗಳಿಗೆ ವಿತರಕರಾಗಿ ಜವಬ್ದಾರಿ ನಿರ್ವಹಿಸಿದರು.
ಚಲನಚಿತ್ರಗಳ ಪಟ್ಟಿ
ರಾಮು ಅವರ ನಿರ್ಮಾಣದ "ಅರ್ಜುನ್ ಗೌಡ"  ಬಿಡುಗಡೆಗೆ ಸಿದ್ದವಿದೆ.
ಮರಣ
ಇವರು ಏಪ್ರಿಲ್ ೨೬, ೨೦೨೧ರಂದು ಬೆಂಗಳೂರಿನ ಎಂ.ಎಸ್. ರಾಮಯ್ಯ ಆಸ್ಪತ್ರೆಯಲ್ಲಿ ಕೋವಿಡ್ - ೧೯ ಸೋಂಕಿಗೆ ತುತ್ತಾಗಿ ನಿಧನರಾದರು.
ಉಲ್ಲೇಖಗಳು
ವರ್ಗ:ನಿರ್ಮಾಪಕರು
ಗ್ಯಾನವಾಹಿನಿ
ಭಾರತದ ಎಫ್ಎಮ್ ರೇಡಿಯೋ ಚಾನಲುಗಳಲ್ಲಿ ಒಂದು ಗ್ಯಾನವಾಹಿನಿ. ಸರ್ಕಾರಿ ಸ್ವಾಮ್ಯದ ಚಾನೆಲ್ಲುಗಳು
ವರ್ಗ:ರೇಡಿಯೋ ವರ್ಗ:ಭಾರತದ ರೇಡಿಯೋ ವರ್ಗ:ಭಾರತದ ಎಫ್ಎಮ್ ರೇಡಿಯೋ
ಹಸ್ತಸಾಮುದ್ರಿಕ ಶಾಸ್ತ್ರ
thumb|300px|ದ ಫಾರ್ಚೂನ್ ಟೆಲ್ಲರ್, ಕರ್ವಾಜಿಯೋ ಅವರ ರಚಿತ (1594–95; Canvas; Louvre), ಹಸ್ತ ಓದುವುದನ್ನು ವರ್ಣಿಸಿದ್ದಾರೆ. ಅಂಗೈ ರೇಖೆ ನೋಡಿ ಹೇಳುವ ಭವಿಷ್ಯ or ಹಸ್ತ ಸಾಮುದ್ರಿಕ ಶಾಸ್ತ್ರ  (ಇದನ್ನು cheiromancy  ಎಂತಲೂ ಬರೆಯಲಾಗುತ್ತದೆ, ಗ್ರೀಕ್‌ನಲ್ಲಿ cheir  (χειρ), “hand”; manteia  (μαντεία), “divination”), ಹಸ್ತವನ್ನು ಅಧ್ಯಯನ ಮಾಡುವ ಮೂಲಕ ವ್ಯಕ್ತಿಯ ಗುಣ ಲಕ್ಷಣಗಳನ್ನು ಗುರುತಿಸುವ, ಭವಿಷ್ಯ ನುಡಿಯುವ ಕಲೆ, ಇದನ್ನು ಹಸ್ತದ ಓದು  ಅಥವಾ ಕೈರೋಲಜಿ  ಎಂದು ಕೂಡಾ ಕರಯಲಾಗುತ್ತದೆ. ಅನೇಕ ಸಾಂಸ್ಕೃತಿಕ ಭಿನ್ನತೆಗಳೊಂದಿಗೆ ಈ ಪದ್ಧತಿ ಜಗತ್ತಿನಾದ್ಯಂತ ಕಾಣಸಿಗುತ್ತದೆ. ಹಸ್ತ ಸಾಮುದ್ರಿಕ ಶಾಸ್ತ್ರವನ್ನು ರೂಢಿಮಾಡಿಕೊಂಡಿರುವವರನ್ನು ಸಾಮಾನ್ಯವಾಗಿ ಹಸ್ತ ಸಾಮುದ್ರಿಕರು, ಹಸ್ತ ಓದುಗರು , ಕೈ ಓದುಗರು , ಹಸ್ತ ವಿಶ್ಲೇಷಕರು ,ಅಥವಾ ಕೈರೊಲೊಜಿಸ್ಟ್‌ಗಳು ಎಂದು ಕರೆಯಲಾಗುತ್ತದೆ. ಹಸ್ತ ಸಾಮುದ್ರಿಕ ಶಾಸ್ತ್ರವನ್ನು ಸಾಮಾನ್ಯವಾಗಿ ಹುಸಿವಿಜ್ಞಾನ ಎಂದು ಭಾವಿಸಲಾಗಿದೆ. ಕೆಳಗೆ ಕೊಟ್ಟಿರುವ ಮಾಹಿತಿ ಆಧುನಿಕ ಹಸ್ತ ಸಾಮುದ್ರಿಕ ಶಾಸ್ತ್ರದ ಸಂಕ್ಷಿಪ್ತ ಪ್ರತಿನಿಧೀಕರಣ; ಹಸ್ತದ ವಿವಿಧ ರೇಖೆಗಳ ಕುರಿತ ವ್ಯಾಖ್ಯಾನ ಮತ್ತು ಹಸ್ತ ಚಹರೆಗಳಾ ಆಧಾರದ ಮೇಲೆ ಹಸ್ತ ಸಾಮುದ್ರಿಕಾ ಶಾಸ್ತ್ರದಲ್ಲಿ ವಿವಿಧ ರೀತಿಗಳಿದ್ದು ಅನೇಕ ಸಲ ಇವು ಪರಸ್ಪರ ವಿರೋಧಗಳಿಂದ ಕೂಡಿರುತ್ತದೆ.
ತಂತ್ರಗಳು
thumb|250px|right|ಪುರುಷನ ಬಲ ಕೈಯ ಹಸ್ತ ಒಬ್ಬ ವ್ಯಕ್ತಿಯ ಕೈನ ಹಸ್ತವನ್ನು ಓದಿ ಆ ವ್ಯಕ್ತಿಯ ಗುಣಲಕ್ಷಣ ಮತ್ತು ಭವಿಷ್ಯ ಜೀವನದ ಮೌಲ್ಯಮಾಪನವನ್ನು ಹಸ್ತ ಸಾಮುದ್ರಿಕ ಶಾಸ್ತ್ರ ವು ಒಳಗೊಳ್ಳುತ್ತದೆ ಅನೇಕ "ರೇಖೆಗಳು" ("ಹೃದಯ ರೇಖೆ", "ಜೀವನ ರೇಖೆ", ಇತ್ಯಾದಿ.) ಮತ್ತು "ದಿಣ್ಣೆಗಳು" (ಅಥವಾ ಉಬ್ಬುಗಳು) (ಕೈರೊಗ್ನಮಿ), ಸಂಬಂಧಿ ಗಾತ್ರ, ಗುಣ ಮತ್ತು ಕೂಡಾವಳಿಗಳ ಆಧಾರದಿಂದ ವ್ಯಾಖ್ಯಾನಗಳನ್ನು ಊಹಾತ್ಮಕವಾಗಿ ಸೂಚಿಸುತ್ತದೆ. ಕೆಲವು ಪರಂಪರೆಗಳಲ್ಲಿ ಹಸ್ತ ಓದುಗರು ಬೆರಳು, ತುದಿ ಉಗುರು, ಬೆರಳಚ್ಚು ಮತ್ತು ಹಸ್ತದ ಚರ್ಮದ ರಚನೆ, ಚರ್ಮದ ಹೆಣಿಗೆ ಮತ್ತು ಹಸ್ತದ ಬಣ್ಣ, ಆಕಾರ ಮತ್ತು ಕೈನ ಮೃದುತ್ವ ಗುಣಲಕ್ಷಣಗಳನ್ನು ಪರಿಶೀಲಿಸುತ್ತಾರೆ.ಹಸ್ತ ಓದುಗ ಸಾಮಾನ್ಯವಾಗಿ ವ್ಯಕ್ತಿಯ ’ಪ್ರಬಲವಾದ ಕೈ (ವ್ಯಕ್ತಿ ಬರೆಯಲು ಅಥವಾ ಹೆಚ್ಚು ಬಳಸುವ)ಯನ್ನು ಓದುವ ಮೂಲಕ ಪ್ರಾರಂಭಿಸುತ್ತಾನೆ, ಪ್ರಬಲವಾದ ಕೈ ಪ್ರಜ್ಞಾಪೂರ್ವಕ ಮನಸ್ಸನ್ನು ಪ್ರತಿನಿಧಿಸುತ್ತದೆ, ಇನ್ನೊಂದಕ್ಕೆ ಸುಪ್ರಪ್ರಜ್ಞಾವಸ್ಥೆಯಲ್ಲಿರುತ್ತವೆ ಎಂದು ಪರಿಗಣಿಸಲಾಗಿದೆ. ಕೆಲವು ಹಸ್ತ ಸಾಮುದ್ರಿಕ ಪರಂಪರೆಗಳಾಲ್ಲಿ ಇನ್ನೊಂದು ಕೈ ವಂಶ ಪಾರಂಪರ್ಯ ಕೌಟುಂಬಿಕ ಚಹರೆಗಳನ್ನು ಒಳಗೊಂಡಿರುತ್ತವೆಯೆಂದು ನಂಬಲಾಗಿದೆ, ಅಥವಾ ಹಸ್ತ ಸಾಮುದ್ರಿಕಾ ವಿಶ್ವಾತ್ಮಕ ನಂಬಿಕೆಗಳಿಗನುಗುಣವಾಗಿ ಗತಜೀವನದ ಬಗ್ಗೆ ಮಾಹಿತಿ ಒದಗಿಸುತ್ತದೆ ಎಂದು ಅಥವಾ ಕರ್ಮ ಪರಿಸ್ಥಿತಿಯನ್ನು ತಿಳಿಸುತ್ತದೆ ಎಂದು ನಂಬಲಾಗಿದೆ.ಕ್ಲಾಸಿಕಲ್ ಹಸ್ತ ಸಾಮುದ್ರಿಕ ಶಾಸ್ತ್ರದ (ವಿಸ್ತೃತವಾಗಿ ಬೋಧಿಸಲ್ಪಟ್ಟಿರುವ ಮತ್ತು ಅಭ್ಯಾಸದಲ್ಲಿರುವ ಪರಂಪರೆ) ಮೂಲಭೂತ ಚೌಕಟ್ಟು ಗ್ರೀಕ್ ಪುರಾಣ ಕಥೆಗಳಲ್ಲಿ ತನ್ನ ನೆಲೆಗಟ್ಟು ಹೊಂದಿದೆ. ಹಸ್ತದ ಪ್ರತಿ ವಲಯ ಮತ್ತು ಹಸ್ತದ ಬೆರಳುಗಳು ದೇವರು ಅಥವಾ ದೇವತೆಗೆ ಸಂಬಂಧಿಸಿದೆ ಮತ್ತು ಆ ವಲಯದ ಲಕ್ಷಣಗಳು ವಿಷಯದ ಸಂವಹನಾಂಶದ ಸ್ವಭಾವವನ್ನು ಸೂಚಿಸುತ್ತವೆ. ಉದಾಹರಣೆಗೆ ಉಂಗುರ ಬೆರಳು, ಗ್ರೀಕ್ ದೇವರು ಅಪೊಲೊ ಜೊತೆ ಸಾಂಗತ್ಯ ಹೊಂದಿದೆ; ಉಂಗುರ ಬೆರಳಿನ ಗುಣಲಕ್ಷಣಗಳು ಕಲೆ, ಸಂಗೀತ, ಸೌಂದರ್ಯ ಶಾಸ್ತ್ರ, ಕೀರ್ತಿ, ಸಂಪತ್ತು ಮತ್ತು ಸಾಮರಸ್ಯದ ವಿಷಯ ನಿರ್ವಹಣೆಯೊಂದಿಗೆ ಬಂಧವನ್ನು ಹೊಂದಿವೆ.
ಕೈಯ ಆಕಾರ
ಅಭ್ಯಾಸದಲ್ಲಿರುವ ಹಸ್ತ ಸಾಮುದ್ರಿಕ ರೀತಿ, ಓದನ್ನು ನಿರ್ವಹಿಸುವ ರೀತಿಯನ್ನು ಅವಲಂಬಿಸಿರುವ ಹಸ್ತ ಸಾಮುದ್ರಿಕರು ಕೈನ ಅನೇಕ ಗುಣಗಳು, ಆಕಾರ ಮತ್ತು ಹಸ್ತದ ಗೆರೆಗಳನ್ನು ಗಮನಿಸಬಹುದು; ಚರ್ಮದ ಬಣ್ಣ ಮತ್ತು ಹೆಣಿಗೆ ಮತ್ತು ಉಗುರು, ಹಸ್ತ ಮತ್ತು ಬೆರಳುಗಳ ತುಲನಾತ್ಮಕ ಗಾತ್ರ, ಗಿಣ್ಣುಗಳ ಪ್ರಾಮುಖ್ಯತೆ ಮತ್ತು ಇನ್ನೂ ಅನೇಕ ಕೈ ಚಹರೆಗಳನ್ನೂ ಕೂಡಾ ಗಮನಿಸಬಹುದು.ಹಸ್ತ ಸಾಮುದ್ರಿಕ ಶಾಸ್ತ್ರದ ಬಹುತೇಕ ವಿಧಾನಗಳಲ್ಲಿ ಕೆಲವು ಸಲ ಮಾದರಿಯಾದ ಅಂಶಗಳು ಅಥವಾ ವ್ಯಕ್ತಿಯ ಸ್ವಭಾವಕ್ಕನುಗುಣವಾಗಿ ಕೈನ ಆಕಾರಗಳನ್ನು ನಾಲ್ಕು ಅಥವಾ 10 ಮಾದರಿಗಳಾಗಿ ವಿಭಾಗಿಸಲಾಗುತ್ತದೆ. ಕೈಯ ಆಕಾರಗಳು ಸೂಚಿಸಿದ ಕೈ ಮಾದರಿಗೆ ಅನುಗುಣವಾಗಿ ಗುಣ ಚಹರೆಗಳನ್ನು ಸೂಚಿಸುತ್ತವೆ ( ಅಂದರೆ ಅಗ್ನಿಕೈ ಅಧಿಕ ಚೈತನ್ಯ, ಸೃಜನಶೀಲತೆ, ಮುಂಗೋಪ, ಆಕಾಂಕ್ಷೆ ಇತ್ಯಾದಿ- ಈ ಎಲ್ಲಾ ಗುಣಗಳು ಮಾದರಿ ಅಂಶಗಳಿಗೆ ಸಂಬಂಧಿಸಿವೆ ಎಂದು ನಂಬಲಾಗಿದೆ).ಅನೇಕ ಏರಿಳಿತಗಳಿದ್ದರೂ ಆಧುನಿಕ ಹಸ್ತ ಸಾಮುದ್ರಿಕರು ಬಳಸುವ ತುಂಬಾ ಸಾಮಾನ್ಯ ವರ್ಗೀಕರಣಗಳೆಂದರೆ: ನಿಮ್ಮ ಕೈಗಳಲ್ಲಿ ಪ್ರಬಲ ಅಂಶ ಮತ್ತು ಸ್ವಭಾವಗಳನ್ನು ನಿರ್ಧರಿಸುವುದು ಸುಲಭ (ಕೈಗಳಲ್ಲಿನ ಪ್ರಬಲ ಗ್ರಹಗಳು ಮತ್ತು ಜ್ಯೋತಿಷ್ಯ) ಕೈಯಾಕಾರದ ವಿಶ್ಲೇಷಣೆಯಲ್ಲಿ ರೇಖೆಗಳ ಸಂಖ್ಯೆ ಮತ್ತು ಗುಣಗಳನ್ನು ಕೂಡಾ ಸೇರಿಸಿಕೊಳ್ಳಬಹುದು, ಹಸ್ತ ಸಾಮುದ್ರಿಕ ಶಾಸ್ತ್ರದ ಕೆಲವು ಪರಂಪರೆಗಳಾಲ್ಲಿ ಭೂಮಿ ಮತ್ತು ಜಲ ಕೈಗಳಲ್ಲಿ ಮತ್ತು ಅದರಲ್ಲಿನ ಆಳಾ ರೇಖೆಗಳ ಸಂಖ್ಯೆ ಕಡಿಮೆ ಇದ್ಡರೆ, ವಾಯು ಮತ್ತು ಅಗ್ನಿ ಕೈಗಳು ಕಡಿಮೆ ಸ್ಪಷ್ಟತೆಯ ನಿರೂಪಗಳೊಂದಿಗೆ ಹೆಚ್ಚು ರೇಖೆಗಳಾನ್ನು ಹೊಂದಿರುವ ಸಾಧ್ಯತೆಯಿದೆ.
ರೇಖೆಗಳು
200px|right|thumb|ಪಾಮಿಸ್ಟ್ರಿ 1 ನಲ್ಲಿನ ಕೆಲವು ಸಾಲುಗಳು: ಜೀವನ ರೇಖೆ - 2: ತಲೆ ರೇಖೆ - 3: ಹೃದಯ ರೇಖೆ - 4: ಶುಕ್ರನ ನಡುಕಟ್ಟು - 5: ಸೂರ್ಯ ರೇಖೆ - 6: ಮರ್ಕ್ಯುರಿ ರೇಖೆ - 7: ವಿಧಿ ರೇಖೆಸರಿಸುಮಾರು ಎಲ್ಲ ಕೈಗಳಲ್ಲಿ ಕಂಡುಬರುವ ಮೂರು ರೇಖೆಗಳಿಗೆ ಹಸ್ತ ಸಾಮುದ್ರಿಕರು ಹೆಚ್ಚು ಪ್ರಾಮುಖ್ಯತೆ ಕೊಡುತ್ತಾರೆ: ಬೆರಳುಗಳ ಕೆಳಾಗಿನ ಹಸ್ತದ ತಕ್ಷಣದ ಮೇಲುಭಾಗ ವ್ಯಕ್ತಿಯ ಔನ್ನತ್ಯತೆ ಅಥವಾ ಬೌದ್ಧಿಕ ಸ್ವಭಾವ ಮತ್ತು ಹಸ್ತದ ಕೆಳಭಾಗ ಈ ಸ್ವಭಾವದ ಪ್ರಾಪಂಚಿಕತೆಯನ್ನು ಪ್ರತಿನಿಧಿಸುತ್ತದೆಂದು ಪರಿಗಣಿಸಲಾಗಿದೆ. ತಲೆರೇಖೆಯ ಕೇಂದ್ರೀಯ ಸ್ಥಾನ ಅಥವಾ ಈ ಪ್ರಕರಣದಲ್ಲಿ ಹಸ್ತದ ಒಂದು ಅಡ್ಡಹಾಯ್ದ ಮಡಿಕೆ ಪ್ರಕಾರ ಹಸ್ತದ ಈ ಅರ್ಧಭಾಗ ದೊಡ್ಡದಿದ್ದರೆ ವ್ಯಕ್ತಿಯ ಸ್ವಭಾವದ ಈ ಮಗ್ಗುಲಿನಲ್ಲಿ ಮಹತ್ವದ ವಿಕಾಸವಾಗುತ್ತದೆಂಡು ಇದು ತೋರಿಸುತ್ತದೆ. ಈ ಸಾಮಾನ್ಯ ತತ್ವಗಳ ಆಧಾರದಲ್ಲಿ, ಈ ರೇಖೆ ತನ್ನ ಮಾಮೂಲು ಸ್ಥಾನದಿಂದ ಕೆಳಗಿದ್ದರೆ ಇದು ಆವ್ಯಕ್ತಿಯ ಪ್ರೌಢತೆಯ ಗಾಡ ಸ್ವಭಾವವನ್ನು ಮಾಮೂಲು ಸ್ಥಾನಕ್ಕಿಂತ ಮೇಲೆ ಇದ್ದರೆ ಅದು ಗಾಢವಾದ ಲೌಕಿಕತೆ ಮತ್ತು ಆಸಕ್ತಿಗಳ ಸ್ವಭಾವನ್ನು ಸೂಚಿಸುತ್ತದೆ. ಈ ರೇಖೆಯಿಂದ ಕವಲೊಡೆದು ಈ ಕವಲುಗಳು ಹರಿದುಕೊಂಡಿರುವ ದಿಕ್ಕಿನ ಮೇಲೆ ನಿರೂಪಿಸಲ್ಪಟ್ಟಿರುವ ಫಲಿತಾಂಶಗಳಾ ಸೂಕ್ತ ಬದಲಾವಣೆ, ಹಸ್ತದ ದಿಣ್ಣೆಗಳನ್ನು ಅವಲಂಬಿಸಿ ಈ ರೇಖೆಯ ಮೇಲೆ ಗಣಾನೀಯವಾಗಿ ಪ್ರಭಾವ ಬೀರುತ್ತದೆ. ಉದಾಹರಣೆಗೆ ಈ ರೇಖೆಯ ಒಂದು ಕವಲು ಹಸ್ತದ ಕೆಳಗಿರುವ ಮತ್ತು ಹೆಬ್ಬೆರಳಿನ ಎದುರಿಗಿರುವ ಚಂದ್ರ ದಿಣ್ಣೆಗೆ ಹರಡಿಕೊಂಡಿದ್ದರೆ ಅದು ಚಂಚಲ ಸ್ವಭಾವ ಮತ್ತು ಭಾವನಾತ್ಮಕ ಹದವನ್ನು ಸೂಚಿಸುತ್ತದೆ. 200px|right|thumb|ಪಾಮಿಸ್ಟ್ರಿಯಲ್ಲಿ ಬರುವ ದಿಣ್ಣೆಗಳು ಜುಪಿಟರ್, ಸ್ಯಾಟರ್ನ್, ಅಪೊಲೊ, ಮರ್ಕ್ಯುರಿ, ಮಾರ್ಸ್ ಪಾಸಿಟಿವ್, ಮಾರ್ಸ್ ನೆಗೆಟಿವ್, ಪ್ಲೈನ್ ಆಫ್ ಮಾರ್ಸ್, ಲೂನಾ ಮೌಂಟ್, ನೆಫ್ಚೂನ್ ಮೌಂಟ್, ವೀನಸ್ ಮೌಂಟ್. ಇತರೆ ಕಿರು ರೇಖೆಗಳು:
ವಿಜ್ಞಾನ ಮತ್ತು ವಿಮರ್ಶೆ
ಸಂದೇಹಿಗಳು ಹಸ್ತ ಸಾಮುದ್ರಿಕರನ್ನು ಕೋಲ್ಡ್ ರೀಡಿಂಗ್ ತಂತ್ರಗಳನ್ನು ಅಭ್ಯಾಸ ಮಾಡಿಕೊಂಡ ಮನೋರೋಗಿಗಳೆಂದು ಆರೋಪಿಸುತ್ತಾರೆ. ಕೋಲ್ಡ್ ರೀಡಿಂಗ್‌ನ ಅಭ್ಯಾಸವು ಹಸ್ತಸಾಮುದ್ರಿಕರನ್ನೊಳಗೊಂಡು ಎಲ್ಲ ವಿಧದ ಓದುಗರನ್ನು ಮಾನಸಿಕ ರೋಗಿಗಳನ್ನಾಗಿ ಮಾಡುತ್ತದೆ. ಹಸ್ತ ಸಾಮುದ್ರಿಕ ಶಾಸ್ತ್ರವನ್ನು ಗುಣಲಕ್ಷಣ ವಿಶ್ಲೇಷಣೆಯ ಒಂದು ಪದ್ಧತಿಯಾಗಿ ಅದರ ನಿಖರತೆಯನ್ನು ಪರಿಶೀಲಿಸುವಂತೆ, ವಿಸ್ತೃತವಾಗಿ ಒಪ್ಪಿಕೊಳ್ಳಲಾಗಿರುವ ಸಂಶೋಧನೆಗಳು ತುಂಬಾ ಕಡಿಮೆ, ಈವರೆಗೆ ವ್ಯಕ್ತಿಯ ಲಕ್ಷಣಗಳು ಮತ್ತು ಹಸ್ತದ ರೇಖೆಗಳ ನಡುವಿನ ಸಂಬಂಧವನ್ನು ಸ್ಥಾಪಿಸುವ ಬಗ್ಗೆ ಯಾವುದೇ ರೀತಿಯ ನಿರ್ಧಾರಾತ್ಮಕ ಸಾಕ್ಷಿಗಳನ್ನು ಒದಗಿಸಲಾಗಿಲ್ಲ. ಜೀವಿತಾವಧಿ ಅಥವಾ ವ್ಯಕ್ತಿತ್ವ ಮಾದರಿ ಕುರಿತಂತೆ ಹಸ್ತ ಸಾಮುದ್ರಿಕರ ಸಾಧನೆಯನ್ನು ಬೆಂಬಲಿಸುವಂತಹ ಯಾವುದೇ ನಿರ್ಧಾರಾತ್ಮಕ ಅಂಕಿಅಂಶಗಳಿ ಈ ತನಕ ಸಿಕ್ಕಿಲ್ಲ.
ಬಾಹ್ಯ ಕೊಂಡಿಗಳು
ವರ್ಗ:ಕಣಿ ಹೇಳುವುದು ವರ್ಗ:ಜ್ಯೋತಿಷ್ಯಶಾಸ್ತ್ರದ ಇತಿಹಾಸ ವರ್ಗ:ಜ್ಯೋತಿಷ್ಯ
ನವಜೀವನ
ನವಜೀವನ ಚಿತ್ರವು ೨೧ ಫೆಬ್ರವರಿ ೧೯೬೪ನಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಪಿ.ಎಸ್.ಮೂರ್ತಿರವರು ನಿರ್ದೇಶಿಸಿದ್ದಾರೆ. ವಾದಿರಾಜ್-ಜವಾಹರ್‌ರವರು ನಿರ್ಮಾಣಿಸಿದ್ದಾರೆ.
ಚಿತ್ರದ ಹಾಡುಗಳು
ವರ್ಗ:ವರ್ಷ-೧೯೬೪ ಕನ್ನಡಚಿತ್ರಗಳು
ಬಿದಿರಿನ ಅರಳುವಿಕೆ
thumb|ಹೂಬಿಟ್ಟಿರುವ ಬಿದಿರಿನ ಚಿತ್ರ ಬಿದಿರು ಅರಳುವುದು ಒಂದು ನೈಸರ್ಗಿಕ ವಿದ್ಯಮಾನವಾಗಿದ್ದು ಇದರಲ್ಲಿ ಒಂದು ಸ್ಥಳದಲ್ಲಿರುವ ಬಿದಿರುಗಳು ಅರಳಿ ಅವುಗಳಲ್ಲಿ ಬಿದಿರಿನ ಬೀಜಗಳು ತೂಗಾಡುತ್ತವೆ. ಇದು ಸಾಮಾನ್ಯವಾಗಿ ಚೀನಾ, ಮ್ಯಾನ್ಮಾರ್ ಮತ್ತು ಭಾರತದಲ್ಲಿ ಕಂಡುಬರುತ್ತದೆ.
ಪ್ರಕ್ರಿಯೆ
ಬಿದಿರುಗಳು ಸಾಮಾನ್ಯವಾಗಿ ಸುಮಾರು ೪೦ ರಿಂದ ೮೦ ವರ್ಷಗಳವರೆಗಿನ ಜೀವನಚಕ್ರವನ್ನು ಹೊಂದಿರುತ್ತವೆ. ಇದು ಪ್ರಜಾತಿಗಳ ನಡುವೆ ಬದಲಾಗುತ್ತದೆ. ಸಾಮಾನ್ಯವಾಗಿ, ಹೊಸ ಬಿದಿರುಗಳು ಬೇರಿನ ಭಾಗದಲ್ಲಿನ ಚಿಗುರುಗಳಿಂದ ಬೆಳೆಯುತ್ತವೆ. ಅಪರೂಪದ ಅಂತರಗಳಲ್ಲಿ ಬಹುತೇಕ ಪ್ರಜಾತಿಗಳು ಅರಳಲು ಆರಂಭಿಸುತ್ತವೆ. ಅರಳುವಿಕೆಯ ನಂತರ, ಹೂವುಗಳು ಹಣ್ಣನ್ನು ಉತ್ಪಾದಿಸುತ್ತವೆ (ಇದನ್ನು ಭಾರತ ಮತ್ತು ಚೀನಾದ ಭಾಗಗಳಲ್ಲಿ ಬಿದಿರಕ್ಕಿ - ಬಂಬೂ ರೈಸ್ ಎಂದು ಕರೆಯಲಾಗುತ್ತದೆ. ಇದು ಆರೋಗ್ಯಕ್ಕೆ ಉತ್ತಮವಾಗಿದ್ದು ಅನೇಕ ಲಾಭಗಳನ್ನು ಹೊಂದಿದೆ). ಇದರ ನಂತರ, ಬಿದಿರಿನ ಕಾಡು ಸಾಯುತ್ತದೆ. ಸಾಮಾನ್ಯವಾಗಿ ಬಿದಿರಿನ ಕಾಡು ಒಂದೇ ಬಿದಿರಿನಿಂದ ಬೆಳೆಯುವುದರಿಂದ, ದೊಡ್ಡ ಪ್ರದೇಶದಲ್ಲಿ ಬಿದಿರುಗಳು ಸಾಯುತ್ತವೆ.
ಉಲ್ಲೇಖ
???
ವರ್ಗ:ನಿಯತಕಾಲಿಕ ವಿದ್ಯಮಾನಗಳು ವರ್ಗ:ಸಸ್ಯಗಳು
ಒಪಿಸಿಡಬ್ಲೂ
೧೯೯೭ ರಲ್ಲಿ ಸ್ಥಾಪನೆಯಾದ ಒಪಿಸಿಡಬ್ಲ್ಯೂ ನೆದರಲ್ಯಾಂಡ ಹೇಗ್ ನಗರದಲ್ಲಿ ಕೇಂದ್ರ ಕಚೇರಿ ಹೊಂದಿದೆ. ರಸಾಯನಿಕ ಅಸ್ತ್ರಗಳ ಒಡಬಂಡಿಕೆಯನ್ನು ಅಂತಾರಾಷ್ಟ್ರೀಯ ಕಾನೂನು ವ್ಯಾಪ್ತಿಯಲ್ಲಿ ಅನುಷ್ಟಾನಕ್ಕೆ ತರುವಲ್ಲಿ ಈ ಸಂಘಟನೆ ಪ್ರಯತ್ನ ನಡೆಸುತ್ತಿದೆ. ರಾಸಾಯನಿಕ ಅಸ್ತ್ರಗಳ ಬಳಕೆ,ಉತ್ಪಾದನೆ ಮೇಲೆ ನಿಗಾ ಇಡುವದಷ್ಟೆ ಅಲ್ಲದೆ ಅವುಗಳನ್ನು ನಾಶಪಡಿಸುವಲ್ಲಿ ಈ ಸಂಘಟನೆ ಮಹತ್ವ ಪಾತ್ರವಹಿಸುತ್ತದೆ. ವಿಶ್ವಾದ್ಯಂತ ಒಟ್ಟು ೧೮೯ ರಾಷ್ಟ್ರಗಳು ಒಪಿಸಿಡಬ್ಲ್ಯೂ ಸದಸ್ಯತ್ವ ಪಡದಿವೆ.
ವರ್ಗ:ಅಂತರರಾಷ್ಟ್ರೀಯ ಸಂಘಟನೆಗಳು
ಚಿದಂಬರ ಬೈಕಂಪಾಡಿ
ವರ್ಗ:ಪತ್ರಕರ್ತರು
ರೇಡಿಯೋ ಇಂಡಿಗೋ
ಭಾರತದ ಎಫ್ಎಮ್ ರೇಡಿಯೋ ಚಾನಲುಗಳಲ್ಲಿ ಒಂದು ರೇಡಿಯೋ ಇಂಡಿಗೋ. ಖಾಸಗಿ ಎಫ್ಎಮ್ ಚಾನೆಲ್ಲು
ವರ್ಗ:ರೇಡಿಯೋ ವರ್ಗ:ಭಾರತದ ರೇಡಿಯೋ ವರ್ಗ:ಭಾರತದ ಎಫ್ಎಮ್ ರೇಡಿಯೋ
ಕರ್ನಾಟಕ ವೈದ್ಯಕೀಯ ವಿಜ್ಞಾನಗಳ ಸಂಸ್ಥೆ
ಅಂತರ್ಜಾಲ ತಾಣ
ಕರ್ನಾಟಕ ವೈದ್ಯಕೀಯ ವಿಜ್ಞಾನಗಳ ಸಂಸ್ಥೆದ ಅಂತರ್ಜಾಲ ತಾಣ
ವರ್ಗ:ವೈದ್ಯಕೀಯ ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಗೊರಟೆ
thumb
ಗೊರಟೆಯು ಅಕ್ಯಾಂತೇಸೀ ಕುಟುಂಬಕ್ಕೆ ಸೇರಿದ ಒಂದು ಪ್ರಸಿದ್ಧ ಸಸ್ಯಜಾತಿ. ಜಾತಿಯ ವೈಜ್ಞಾನಿಕ ಹೆಸರು ಬಾರ್ಲೀರಿಯ. ಸ್ಫಟಿಕದ ಗಿಡ, ಮುಳ್ಳು ಗೋರಂಟಿ, ಮುಳ್ಳು ಮದರಂಗಿ, ಗುಬ್ಬಿಮುಳ್ಳುಗಿಡ ಮುಂತಾದವು ಪರ್ಯಾಯ ನಾಮಗಳು. ಇದು ಸುಮಾರು 180 ಪ್ರಭೇದಗಳನ್ನೊಳಗೊಂಡಿದೆ. ಪ್ರಪಂಚದ ಉಷ್ಣವಲಯ ದೇಶಗಳಲ್ಲೆಲ್ಲ ಇವು ಕಾಣಸಿಗುತ್ತವೆ. ಭಾರತದಲ್ಲಿ 30 ಪ್ರಭೇದಗಳಿವೆ. ಇವುಗಳಲ್ಲಿ ಕೆಲವು ವನ್ಯವಾಸಿಗಳಾದರೆ (ಉದಾಹರಣೆಗೆ ಬಕ್ಸಿಫೋಲಿಯ, ಕುರ್ಟಾಲಿಕ, ಲಾಂಜಿಫೋಲಿಯ, ಸ್ಟ್ರೈಗೋಸ ಪ್ರಭೇದಗಳು) ಇನ್ನು ಕೆಲವು ತಮ್ಮ ಚೆಲುವಾದ ಹೂಗಳಿಂದಾಗಿ ಅಲಂಕಾರ ಸಸ್ಯಗಳೆಂದು ಹೆಸರಾಗಿವೆ (ಉದಾಹರಣೆಗೆ ಕ್ರಿಸ್ಟೇಟ, ಗಿಬ್ಸೋನಿಯೈ, ಪ್ರಿಯೋನೈಟಿಸ್, ನಾಕ್ಟಿಫ್ಲೋರ ಮುಂತಾದ ಪ್ರಭೇದಗಳು).
ಎಲ್ಲ ಪ್ರಭೇದಗಳೂ ಸಾಮಾನ್ಯವಾಗಿ 2/3 - 2 ಮೀ. ಎತ್ತರಕ್ಕೆ ಬೆಳೆಯುವ ಪೊದೆ ಸಸ್ಯಗಳು. ಎಲೆಗಳು ಸರಳ; ಅಭಿಮುಖ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಕೆಲವು ಪ್ರಭೇದಗಳ ಎಲೆಗಳ ಕಂಕುಳಲ್ಲಿರುವ ವೃಂತಪತ್ರಗಳು ಮುಳ್ಳುಗಳಾಗಿ ಪರಿವರ್ತಿತವಾಗಿವೆ. ಹೂಗಳು ಎಲೆಗಳ ಕಂಕುಳಲ್ಲಿ ಸಮಾವೇಶಗೊಂಡಿವೆ. ಹೂಗಳ ಬಣ್ಣ ವಿವಿಧ ಪ್ರಭೇದಗಳಲ್ಲಿ ವಿವಿಧ ರೀತಿ. ಉದಾಹರಣೆಗೆ ಕ್ರಿಸ್ಟೇಟ ಪ್ರಭೇದದ ಬೇರೆ ಬೇರೆ ತಳಿಗಳಲ್ಲಿ ಹೂಗಳ ಬಣ್ಣ ಊದಾಮಿಶ್ರಿತ ನೀಲಿ, ಬಿಳಿ, ನಸುಗೆಂಪು, ಗುಲಾಬಿ ಮುಂತಾಗಿಯೂ ಗಿಬ್ಸೋನಿಯೈ ಪ್ರಭೇದದಲ್ಲಿ ಕಡುನೀಲಿಯಾಗಿಯೂ ಪ್ರಿಯೋನೈಟಿಸ್ ಪ್ರಭೇದದಲ್ಲಿ ಕಿತ್ತಳೆ ಇಲ್ಲವೆ ಹಳದಿಯಾಗಿಯೂ ಇರುತ್ತದೆ. ಹೂಗಳು ಚಳಿಗಾಲದವೇಳೆಗೆ ಅರಳುತ್ತವೆ.
ಗೊರಟೆಯನ್ನು ಕಾಂಡತುಂಡುಗಳಿಂದ ಇಲ್ಲವೆ ಬೀಜಗಳಿಂದ ವೃದ್ಧಿಸಬಹುದು.
ಗೊರಟೆಗೆ ಔಷಧೀಯ ಗುಣಗಳೂ ಉಂಟು. ಇದರ ಎಲೆಗಳಿಗೆ ಕಹಿರುಚಿಯಿರುತ್ತದೆ. ಎಲೆಗಳ ರಸವನ್ನು ಸಕ್ಕರೆ ಮತ್ತು ಜೇನುತುಪ್ಪಗಳೊಂದಿಗೆ ಬೆರೆಸಿ ಕಫಹಾರಿಯಾಗಿ ಬಳಸುತ್ತಾರೆ. ಹುಣ್ಣು ಮತ್ತು ಬಾವುಗಳಿಗೆ ಇದರ ಬೇರಿನ ಸರಿಯನ್ನು ಹಚ್ಚುವುದುಂಟು.
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬಿಗ್ ಎಫ್ಎಮ್(ಇಂಡಿಯಾ ರೇಡಿಯೋ ಸ್ಟೇಶನ್)
ಭಾರತದ ಎಫ್ಎಮ್ ರೇಡಿಯೋ ಚಾನಲುಗಳಲ್ಲಿ ಒಂದು ಬಿಗ್ ಎಫ್ಎಮ್. ಖಾಸಗಿ ಎಫ್ಎಮ್ ಚಾನೆಲ್ಲು
ವರ್ಗ:ರೇಡಿಯೋ ವರ್ಗ:ಭಾರತದ ರೇಡಿಯೋ ವರ್ಗ:ಭಾರತದ ಎಫ್ಎಮ್ ರೇಡಿಯೋ
ಬಾದಾಮಿ ಎಣ್ಣೆ
=ಬಾದಾಮಿ ಎಣ್ಣೆ= ಬಾದಾಮಿ ಎಣ್ಣೆಯನ್ನು ಬಾದಾಮಿಬೀಜದಿಂದ ತೆಗೆಯಲಾಗುತ್ತದೆ. ಬಾದಾಮಿ ಎಣ್ಣೆ ತಿನ್ನುವುದಕ್ಕೆ ಯೋಗ್ಯ. ಅಡುಗೆ ಎಣ್ಣೆಯಾಗಿ ಉಪಯೋಗಿಸಬಹುದು. ಆದರೆ ಬಾದಾಮಿ ಬೀಜವನ್ನು ಎಣ್ಣೆ ತೆಗೆಯುವುದಕ್ಕಿಂತ, ಆಹಾರಪದಾರ್ಥಗಳಲ್ಲಿ ಬಳಸುವುದು ಹೆಚ್ಚು. ಬಾದಾಮಿ ಪಪ್ಪು ಬೆಲೆ ತುಂಬಾ ದುಬಾರಿಯಾಗಿ ಇರುವುದು. ಬಾದಾಮಿ ಬೀಜ/ಪಪ್ಪುನಿಂದ ತೆಗೆಯುವ ಎಣ್ಣೆಯನ್ನು ಬೇರೆ ಹೆಚ್ಚಿನ ಮೌಲ್ಯದ ಉತ್ಪಾದನೆಗಳಲ್ಲಿ ಉಪಯೋಗಿಸುತ್ತಾರೆ. ಬಾದಾಮಿ ಪಪ್ಪಿನಿಂದ ಬಾದಾಮಿ ಹಾಲು ತಯಾರು ಮಾಡುವರು. ಹಾಗೆ ಬಾದಾಮಿ ಪಪ್ಪುನ್ನು ಸಿಹಿ ಪದಾರ್ಥಗಳ ತಯಾರಿಕೆಯಲ್ಲೂ ಹೆಚ್ಚಾಗಿ ಬಳಸುತ್ತಾರೆ.
ಬಾದಾಮಿ ಮರ
ಬಾದಾಮಿ ಮರ ರೋಸೇಸಿ (rosaceae) ಸಸ್ಯಕುಟುಂಬಕ್ಕೆ ಸೇರಿದ ಮರ. ಇದರ ಸಸ್ಯಶಾಸ್ತ್ರ ಹೆಸರು'ಪುನಸ್ ಡಲ್ಸಿಸ್'(punus dulcis). ಬಾದಾಮಿ ಜಾತಿಯಲ್ಲಿ ಎರಡು, ಮೂರು ಪ್ರಭೇದಗಳಿವೆ. ವ್ಯವಹಾರದಲ್ಲಿ ಸಿಹಿ(sweet)ಬಾದಾಮಿ, ಕಹಿ(bitter) ಬಾದಾಮಿ ಅಂತಾ ಕರೆದರು. ಸಿಹಿ ಬಾದಾಮಿ ಪಪ್ಪುನ್ನು ತಿನ್ನುವ ಮಿಠಾಯಿಗಳಲ್ಲಿ ಉಪಯೋಗಿಸುವರು. ಬಾದಾಮಿ ಹುಟ್ಟು ಸ್ಥಾನದಕ್ಷಿಣ ಏಷ್ಯಾ. ಅಲ್ಲಿಂದ ಎಲ್ಲಾ ಕಡೆಗೆ ವ್ಯಾಪ್ತಿ ಹೊಂದಿದೆ. ಬಾದಾಮಿ ಮರ ೪-೧೦ಮೀಟರುಗಳ ಎತ್ತರ ಬೆಳೆಯುತ್ತದೆ. ಇದು ಬಹುವಾರ್ಷಿಕ ಮರ. ಪ್ರಧಾನ ಕಾಂಡ ಅಡ್ಡಳತೆ ೨೫-೩೦ ಸೆಂ.ಮೀ. ತನಕೆ ಇರುತ್ತದೆ. ಎಲೆಗಳು ಉದ್ದವಾಗಿ ೩-೫ ಅಂಗುಲಗಳಷ್ಟು ಉದ್ದವಾಗಿರುತ್ತವೆ. ಎಲೆಗಳು ದೀರ್ಘಾಂಡಾಕಾರ ರೂಪದಲ್ಲಿರುತ್ತವೆ. ಮರ ಕೊಂಬೆಗಳನ್ನು ಹೊಂದಿರುತ್ತದೆ. ಬಾದಾಮಿ ಹೂವುಗಳು ಬೆಳ್ಳಗೆ ಇದ್ದು, ಹೂವಿನ ಕೆಳಗಿನ ಭಾಗ ಮತ್ತು ಹೂವು ದಳಗಳ ಆಂಚು ನಸುಗೆಂಪು(pink)ಬಣ್ಣ ಹೊಂದಿರುತ್ತವೆ. ಹೂವುಗಳ ಪರಿಮಾಣ ೩-೫ ಸೆಂ.ಮೀ. ಇದ್ದು, ೫ ದಪ್ಪವಾದ ಪುಷ್ಪದಳಗಳನು ಹೊಂದಿ ಕೊಂಡಿರುತ್ತವೆ. ಬಾದಾಮಿ ಮರಕ್ಕೆ ೫-೬ ವರ್ಷವಾದ ಮೇಲೆ ಹೂವು, ಕಾಯಿ ಬರುವುದು ವೊದಲಾಗುತ್ತದೆ.
ಬಾದಾಮಿ ಪಪ್ಪು/ಬೀಜ
ಹೂಗಳು ಅರಳಿದ ೬-೭ ತಿಂಗಳ ತರುವಾಯ ಕಾಯಿ ಹಣ್ಣಾಗುತ್ತದೆ. ಕಾಯಿ ಮೇಲೆ ನಾರು ಪದಾರ್ಥ ಇದ್ದು ,ಅದರ ಕೆಳಗೆ ಬಿರಸಾದ ಸಿಪ್ಪೆ(strong shell)ಇದ್ದು, ಅದರ ಒಳಗೆ ಮೃದುವಾದ ಬಾದಾಮಿ ಬೀಜ/ಪಪ್ಪು ಇರುತ್ತದೆ. ಬೀಜ ದೀರ್ಘಾಂಡಾಕಾರವಾಗಿರುತ್ತದೆ. ಬೀಜದ ಮಧ್ಯಭಾಗ ಉಬ್ಬಾಗೀದ್ದು, ಅಂಚುಗಳು ವೊನಚಾಗಿರುತ್ತವೆ. ಬೀಜ/ಪಪ್ಪು ಮೇಲೆ ಹಗುರವಾದ ಕಂದು ಬಣ್ಣದ ಪೊರೆ ಇರುತ್ತದೆ. ಪೊರೆಗೆ ಮೇಲು ಸಾಲುಗಳಿರುತ್ತವೆ. ತೆಳುವಾದ ಪೊರೆ ತೆಗೆದರೆ ಒಳಗೆ ಬಿಳಿವರ್ಣ ಅಥವಾ ಕ್ರೀಮ್‌ಬಣ್ಣದ ಕಾಳು(kernel) ಇರುತ್ತದೆ. ಬಾದಾಮಿ ಪಪ್ಪು ೧-೨ ಸೆಂ.ಮೀ. ಉದ್ದೈದ್ದು,೧-೨ಗ್ರಾಮುಗಳ ತೂಕ ಬರುತ್ತದೆ. ಬಾದಾಮಿ ಕಾಯಿಯಲ್ಲಿ ಸಿಪ್ಪೆ/ಹೊಟ್ಟು ೩೦-೩೫%, ಬಾದಾಮಿ ಕಾಳು ೬೫-೭೦%ಇರುತ್ತವೆ. ಬಾದಾಮಿ ಬೀಜದಲ್ಲಿ ಪೌಷ್ಟಿಕ ದ್ರವ್ಯಗಳು ಹೆಚ್ಚಿನ ಪ್ರಮಾಣದಲ್ಲಿರುತ್ತವೆ. ಬಾದಾಮಿ ಬೀಜದಲ್ಲಿ ಎಣ್ಣೆ(oil/fat), ಪ್ರೊಟೀನ್(protein), ಕಾರ್ಬೋಹೈಡ್ರೇಟ್‌ಗಳು(carbohydrates), ಖನಿಜಗಳು] ](minerals), ಮತ್ತು  [[ಬಾಳುಳುಪು(vitamin) ಹೆಚ್ಚಾಗಿವೆ . ಬಾದಾಮಿ ಪಪ್ಪು ದಲ್ಲಿರುವ ಪುಷ್ಟಿದಾಯಕ ಪದಾರ್ಥಗಳ ಪಟ್ಟಿ ಖನಿಜಗಳು/೧೦೦ ಗ್ರಾಂ. ಪಪ್ಪು
ಬಾದಾಮಿ ಎಣ್ಣೆ(Almond oil)
ಬಾದಾಮಿ ಎಣ್ಣೆಯನ್ನು ಒಳ್ಳೆಣ್ಣೆ/ಅಡಿಗೆ ಎಣ್ಣೆಯಾಗಿ ಬಳಸುವುದಕ್ಕೆ ಯೋಗ್ಯವಾದರೂ, ಇದರ ಕಿಮ್ಮತ್ತು ತುಂಬಾ ಹೆಚ್ಚಾಗಿರುವುದರಿಂದ, ಈ ಎಣ್ಣೆಯನ್ನು ಮಕ್ಕಳ ಸಾಬೂನ್(baby soap)ತಯಾರಿಕೆಯಲ್ಲಿ, ಮಕ್ಕಳ ಮೈ ಮರ್ದನ ತೈಲ(baby oil), ಮತ್ತು ಶಿರೋಜ ತೈಲವನ್ನಾಗಿ(hair oil)ಉಪಯೋಗಿಸುವುದು ಹೆಚ್ಚು. ಬಾದಾಮಿ ಅವಶ್ಯಕ ಎಣ್ಣೆಯಾಗಿದೆ (Essential oil). ಬಾದಾಮಿ ಎಣ್ಣೆಯಲ್ಲಿ, ಏಕ ದ್ವಿಬಂಧ ಒಲಿಕ್ ಆಮ್ಲ (ಸಿಂಪಿಲ್ ಟ್ರೈಗ್ಲಿಜರೈಡ್ ರೂಪದಲ್ಲಿ) ಹೆಚ್ಚಿನ ಪ್ರಮಾಣದಲ್ಲಿರುತ್ತದೆ. ಬಾದಾಮಿ ಎಣ್ಣೆ ಪಾರದರ್ಶಕವಾಗಿರುತ್ತದೆ. ಎಣ್ಣೆಯ ಗುಣ ಲಕ್ಷಣಗಳು ಎಣ್ಣೆಯಲ್ಲಿದ್ದ ಫ್ಯಾಟಿ(ಕೊಬ್ಬಿನ) ಆಮ್ಲಗಳ ಪಟ್ಟಿ
ಎಣ್ಣೆಯನ್ನು ತೆಗೆಯುವ ಪದ್ಧತಿ
ತಿರುಗಣೆ ಯಂತ್ರ(screw press)/ಎಕ್ಸುಪೆಲ್ಲರನ್ನು ಉಪಯೋಗಿಸಿ ಬಾದಾಮಿ ಎಣ್ಣೆಯನ್ನು ಸಂಗ್ರಹ ಮಾಡಲಾಗುತ್ತದೆ. ವಿದ್ಯುತ್ತಿನ ಯಂತ್ರದಿಂದ ಕೆಲಸ ಮಾಡುವ ಯಂತ್ರದಿಂದ, ಇಲ್ಲವೆ ಕೈನಿಂದ ತಿರುಗಿಸುವ ಯಂತ್ರವನ್ನು ಉಪಯೋಗಿಸಿ ಎಣ್ಣೆಯನ್ನು ತೆಗೆಯುವುದಕ್ಕೆ ಆಗುತ್ತದೆ. ಮನೆ ಅವಸರಕ್ಕೆ ಬೇಕಾಗುವ ಎಣ್ಣೆಯನ್ನು ಕೈಯಂತ್ರವನ್ನು ಬಳಸಿ ತೆಗೆಯುತ್ತಾರೆ. ದೊಡ್ಡ ಪ್ರಮಾಣದಲ್ಲಿ(ಮಾರಾಟ ಮಾಡುವುದಕ್ಕೆ)ಬೇಕಾದರೆ ವಿದ್ಯುತ್ತಿನ ಯಂತ್ರದಿಂದ ತಿರುಗು ತಿರುಗಣೆ ಯಂತ್ರವನ್ನು ಉಪಯೋಗಿಸುತ್ತಾರೆ. ಚಿಕ್ಕ ತಿರುಗಣಿ ಯಂತ್ರ ಉತ್ಪನ್ನ ಸಾಮಾರ್ಥ್ಯ ಒಂದುಗಂಟೆಗೆ ೧-೫ ಕಿ.ಲೋ ,ದೊಡ್ಡ ಯಂತ್ರ ಆದರೆ ೧-೬ ಟನ್ನುಗಳು ಒಂದು ದಿನಕ್ಕೆ ಇರುತ್ತದೆ. ಪ್ರಕೃತಿ ಸಿದ್ಧ, ಸ್ವಾಭಾವಿಕ ಎಣ್ಣೆ ಬೇಕಾದರೆ ಕೋಲ್ಡ್‌ಪ್ರೆಸ್ಸು(cold press) ಪದ್ಧತಿಯಲ್ಲಿ ಸಂಗ್ರಹ ಮಾಡುವರು. ಸ್ಕ್ರೂಪ್ರೆಸ್ಸು ನಿಂದ ಬಂದ ಎಣ್ಣೆಯನ್ನು ವೊದಲು ಫಿಲ್ಟರುಪ್ರೆಸ್ಸು(Filter press)ನಲ್ಲಿ ಸೋಸಿ, ಎಣ್ಣೆಯಲ್ಲಿರುವ ಮಡ್ದು, ಕೆಸರುಗಳನು ಬೇರೆ ಮಾಡುವರು. ಬೆಳಕು ಇಲ್ಲದಂತಹ ಪಾಂತ್ರಗಳಲ್ಲಿ ಎಣ್ಣೆಯನ್ನು ದಾಸ್ತಾನು ಮಾಡಿದರೆ ೬ತಿಂಗಳವರೆಗೆ ಕೆಡುವುದಿಲ್ಲ. ಇದಕ್ಕಿಂತ ಜಾಸ್ತಿ ಕಾಲ ದಾಸ್ತಾನು ಮಾಡಿದರೆ ಎಣ್ಣೆಯ ಬಣ್ಣ, ವಾಸನೆ ಆಕ್ಸೀಕರಣ ಕಾರಣದಿಂದ ಹೆಚ್ಚಾಗುತ್ತವೆ.
ಎಣ್ಣೆಯ ಉಪಯುಕ್ತಗಳು
ಬಾದಾಮಿ ಎಣ್ಣೆಯನ್ನು ಚರ್ಮ ಸಂರಕ್ಷಣೆ ತೈಲ(skin protecting oil), ಕೇಶ ಸಂರಕ್ಷಣ ತೈಲ(hair oil)ವನ್ನಾಗಿ ಮತ್ತು ಆಹಾರದಲ್ಲಿ  ಬಳಸುತ್ತಾರೆ. ಚರ್ಮ ಸಂರಕ್ಷಣೆಯಾಗಿ ಬಾದಾಮಿ ಎಣ್ಣೆಯನ್ನು ಅಂಗ ಮರ್ದನ ಮಾಡುವುದರಿಂದ... ಕೇಶ ಸಂರಕ್ಷಣ ಎಣ್ಣೆಯಾಗಿ ಆಹಾರವಾಗಿ ಸಾಧಾರಣವಾಗಿ ಬಾದಾಮಿಯನ್ನು ಆಹಾರದಲ್ಲಿ ತೆಗೆದು ಕೊಳ್ಳುವುರಿಂದ, ದೇಹಕ್ಕೆ ಬೇಕಾದ ಎಣ್ಣೆ ಸೇರುತ್ತದೆ.
ಉಲ್ಲೇಖನಗಳು
Almond oil ವರ್ಗ:ಎಣ್ಣೆಗಳು ವರ್ಗ:ಸಸ್ಯಗಳು
ಬಡಗ ಚಿತ್ರರಂಗ
ಬಡಗ ಚಿತ್ರರಂಗವು ಬಡಗ ಭಾಷೆಯಲ್ಲಿ ಚಿತ್ರಿತವಾದ ಚಿತ್ರಗಳನ್ನು ಒಳಗೊಂಡಿದೆ. ಇದುವರೆವಿಗೂ ಬಿಡುಗಡೆಗೊಂಡ ಚಿತ್ರಗಳು ಕೆಳಗಿನಂತಿವೆ:
ವರ್ಗ:ಬಡಗ ವರ್ಗ:ಉದಕಮಂಡಲ ವರ್ಗ:ನೀಲಗಿರಿ ಜಿಲ್ಲೆ
ಕರುಣ್ ನಾಯರ್
ಕರುಣ್ ಕಲಾಧರಣ ನಾಯರ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಮದ್ಯ ಕ್ರಮಾಂಕದ ಬ್ಯಾಟ್ಸಮಾನ್ ಹಾಗು ಬಲಗೈ ಆಫ್ ಸ್ಪಿನ್ ಬೌಲರ್. ರಣಜಿ ಟ್ರೋಫೀ‌‌ಯಲ್ಲಿ ಕರ್ನಾಟಕ ತಂಡಕ್ಕೆ ಆಡುತ್ತಾರೆ. ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಕಿಂಗ್ಸ್ ೧೧ ಪಂಜಾಬ್ ತಂಡದ ಪರ ಆಡುತ್ತಾರೆ.
ಆಲೂರು
ಬೆಟ್ಟದ ರಂಗನಾಥ ಸ್ವಾಮಿ ದೇವಾಲಯ
ಈ ದೇವಾಲಯವು ಆಲೂರು ತಾಲ್ಲೂಕಿನ ಅಡಿಬಯಲು ಎಂಬ ಗ್ರಾಮದಲ್ಲಿ ನೆಲೆಸಿ ಪ್ರಸಿದ್ಧಿಯನ್ನು ಪಡೆದಿದೆ.ಇಲ್ಲಿನ ವಿವೇಷತೆ ಎಂದರೆ ಅಡಿಬಯಲು ಗ್ರಾಮದ ಸುತ್ತಮುತ್ತಲ್ಲಿನ ೧೪ಗ್ರಾಮಗಳು ಸೇರಿ ಈ ದೇವಾಲಯದಲ್ಲಿ ಪ್ರತಿ ವರ್ಷ ಪೆಬ್ರವರಿ ತಿಂಗಳಿನಂದು ಜಾತ್ರೆಯನ್ನು ನೆಡೆಸುತ್ತಾರೆ.. ಜನರು ರಂಗನಾಥ ಸ್ವಾಮಿಯ ದರ್ಶನ ಪಡೆಯವುದರ ಮೂಲಕ ತಮ್ಮ ಕೋರಿಕೆಗಳನ್ನು ಈಡೇರಿಸಿಕೊಳ್ಳುತ್ತಾರೆ.
ಬಾಹ್ಯಾಪುಟಗಳು
ವರ್ಗ:ಹಾಸನ ಜಿಲ್ಲೆಯ ತಾಲೂಕುಗಳು
ಕರುಣ್ ನಾಯರ್
ಐಪಿಎಲ್ ಕ್ರಿಕೆಟ್
ಏಪ್ರಿಲ್ ೦೪, ೨೦೧೩ರಂದು ಬೆಂಗಳೂರಿನ ಎಂ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ನಡೆದ ೦೨ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಮುಂಬೈ ಇಂಡಿಯನ್ಸ್ ವಿರುದ್ಧ ನಡೆದ ಪಂದ್ಯದಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.
ಆಲೂರು
ಬಾಹ್ಯಾಪುಟಗಳು
ಚಾಕನಹಳ್ಳಿ ಗ್ರಾಮ ಆಲೂರು ತಾಲೂಕು ಹಾಸನ ಜಿಲ್ಲೆ ಆಲೂರುನಿಂದ 10 ಕಿ ಮಿ ದೂರವಿ... ಚಾಕನಹಳ್ಳಿ ಗ್ರಾಮ ಆಲೂರು ತಾಲೂಕು ಹಾಸನ ಜಿಲ್ಲೆ ಆಲೂರುನಿಂದ 10 ಕಿ ಮಿ ದೂರವಿರುವ ಗ್ರಾಮ
ಭೌಗೋಳಿಕ ಲಕ್ಷಣ: ಅರೆಮಲೆನಾಡು ಪ್ರದೇಶವಾಗಿದ್ದು ವಾರ್ಷಿಕ 70% ಮಳೆ ಬೀಳುವ ಪ್ರದೇಶವಾಗಿದೆ
ಕರುಣ್ ನಾಯರ್
ಅಂತರರಾಷ್ಟ್ರೀಯ ಕ್ರಿಕೆಟ್
ಜೂನ್ ೧೧, ೨೦೧೬ರಲ್ಲಿ ಹರಾರೆಯಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ಮೊದಲನೇ ಏಕದಿನ ಪಂದ್ಯದ ಮೂಲಕ ಕರುಣ್‌‌ರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ನವಂಬರ್ ೨೬, ೨೦೧೬ರಲ್ಲಿ ಮೊಹಾಲಿಯ ಪಂಜಾಬ್ ಕ್ರಿಕೆಟ್ ಅಸೋಸಿಯೇಷನ್ ಸ್ಟೇಡಿಯಂನಲ್ಲಿ ಇಂಗ್ಲೆಂಡ್ ವಿರುದ್ಧ ನಡೆದ ಮೂರನೇ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು. ಡಿಸೆಂಬರ್ ೧೬, ೨೦೧೬ರಲ್ಲಿ ಎಂ ಎ ಚಿದಂಬರಂ ಸ್ಟೇಡಿಯಂನಲ್ಲಿ ಇಂಗ್ಲೆಂಡ್ ವಿರುದ್ಧ ನಡೆದ ಐದನೇ ಟೆಸ್ಟ್ ಕ್ರಿಕೆಟ್ ಪಂದ್ಯದಲ್ಲಿ ತ್ರಿಶತಕ ಬಾರಿಸಿವ ಮೂಲಕ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್‌‍ನಲ್ಲಿ ತ್ರಿಶತಕ ಬಾರಿಸಿದ ಎರಡನೇ ಭಾರತೀಯ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು.
ಆಲೂರು
ಬಾಹ್ಯಾಪುಟಗಳು
ಧಾರ್ಮಿಕ ಹಬ್ಬಗಳು: ವಿಶೇಷವಾಗಿ ಶ್ರೀ ಮಾರಿಕಾಂಬ ದೇವಿಯ ಉತ್ಸವ ನಡೆಯುತ್ತದೆ ಪ್ರತಿ 5ವರ್ಷಕ್ಕೆ
ಮುಖ್ಯ ಕಸುಬು: ಕೃಷಿ ಕಾಫಿ ಜೋಳ ಆಲೂಗಡ್ಡೆ ಭತ್ತರಾಗಿ ತರಕಾರಿ ಬೆಳೆ ಬೆಳೆಯುತಾರೆ
ಜನಸಂಖ್ಯೆ: ಕೇವಲ 51 ಮನೆಗಳಿರುವ ಚಿಕ್ಕ ಗ್ರಾಮ 165 ಜನಸಂಖ್ಯೆ ಹೊಂದಿದ
ಧರ್ಮ: ಹಿಂದೂ ಧರ್ಮ
ನೆರೆಹೊರೆ ಊರುಗಳು: ಕರಿಗೋಡನಹಳ್ಳಿ ಹಸಗನೂರು ಮುತ್ತಿಗೆ
ವಿಶೇಷತೆ: ಗ್ರಾಮದಿಂದ 500 ಮೀಟರ್ ದೂರದಲ್ಲಿ ಯಗಚಿ ನದಿ ಹರಿಯುತ್ತದೆ ಪ್ರಾಚೀನ ಕಾಲದಲ್ಲಿ ಹೊಯ್ಸಳರ ಆಡಳಿತಕ್ಕೆಒಳಪಟ್ಟಿತ್ತು ಚೋಳರ ಕಾಲದಲ್ಲಿ 8ನೇ ಶತಮಾನದಲ್ಲಿ ನಿರ್ಮಿಸಲಾದ ಆಂಜನೇಯ ಸ್ವಾಮಿ ದೇವಸ್ಥಾನ ಇದೆ ಇಂದು ಕರ್ನಾಟಕ ಸರ್ಕಾರದ ಮುಜರಾಯಿ ಇಲಾಖೆ ವಶಕ್ಕೆ ತೆಗೆದುಕೊಂಡಿದ್ದಾರೆ
ಅನ್ನಪೂರ್ಣ
ಅನ್ನಪೂರ್ಣ ಚಿತ್ರವು ೧೯೬೪ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಆರೂರು ಪಟ್ಟಾಭಿಯವರು ನಿರ್ದೇಶಿಸಿದ್ದಾರೆ. ಪಂಡರೀಬಾಯಿಯವರು ನಿರ್ಮಿಸಿದ್ದಾರೆ. ಇದು ಚಿ.ಉದಯಶಂಕರ್ ಅವರು ಎಲ್ಲ ಹಾಡುಗಳನ್ನು ಬರೆದ ಪ್ರಥಮ ಚಿತ್ರ.
ಚಿತ್ರದ ಹಾಡುಗಳು
ವರ್ಗ:ವರ್ಷ-೧೯೬೪ ಕನ್ನಡಚಿತ್ರಗಳು ವರ್ಗ:ರಾಜಕುಮಾರ್_ಚಲನಚಿತ್ರಗಳು
ಚಿದಂಬರಾಶ್ರಮ
ಚಿದಂಬರಾಶ್ರಮ ಇದು ಕರ್ನಾಟಕ ರಾಜ್ಯದ ತುಮಕೂರು ಜಿಲ್ಲೆಯ ಗುಬ್ಬಿಯಲ್ಲಿದೆ. ಗುಬ್ಬಿ ರೈಲ್ವೆ ನಿಲ್ದಾಣದಿಂದ ಕೂಗಳತೆಯ ದೂರದಲ್ಲಿದೆ. ಇದರ ಸಂಸ್ಥಾಪಕರು ಶ್ರೀ ಚಿದಂಬರ ಸ್ವಾಮಿಗಳು.ಈ ಆಶ್ರಮದ ಆರಾಧ್ಯ ದೈವ ದತ್ತಾಂಜನೇಯ. ಆಂಜನೇಯನೂ ದತ್ತಾತ್ರೇಯನೂ ಒಟ್ಟಿಗೇ ಇರುವುದು ಚಿದಂಬರಾಶ್ರಮದ ಒಂದು ವಿಶೇಷ. ಇಲ್ಲಿ ಹಿಂದಿನಿಂದಲೇ ಆಧುನಿಕ ವಿದ್ಯಾಭ್ಯಾಸದೊಂದಿಗೆ ಆಂಗ್ಲ ಶಿಕ್ಷಣವನ್ನೂ ಕಲಿಯುವ ಅವಕಾಶವಿದೆ.
ವರ್ಗ:ಆಶ್ರಮ ಪದ್ಧತಿ
ಜಿಮ್‌ ಕ್ಯಾರ್ರಿ
ಜೇಮ್ಸ್ ಯುಜೀನ್ "ಜಿಮ್ " ಕ್ಯಾರಿ  (ಜನನ ಜನವರಿ 17, 1962) ಒಬ್ಬ ಕೆನೆಡಿಯನ್ ನಟ ಮತ್ತು ಸ್ಟ್ಯಾಂಡ್-ಅಪ್ ಕಮಿಡಿಯನ್. ಕ್ಯಾರಿ ಪ್ರಖ್ಯಾತನಾಗಿರುವುದು ಸ್ಕೆಚ್ ಕಾಮಿಡಿ ಶೋ ’ಇನ್ ಲಿವಿಂಗ್ ಕಲರ್ ’ನ ವೈವಿಧ್ಯಮಯ ಪಾತ್ರಗಳು,’ಬ್ರೂಸ್ ಆಲ್ ಮೈಟೀ ’ ಚಲನಚಿತ್ರದಲ್ಲಿAce Ventura: Pet Detective ಶೀರ್ಷಿಕಾ ಪಾತ್ರವಾದAce Ventura: When Nature Calls  ಟಿವಿ ವರದಿಗಾರ ಬ್ರೂಸ್ ನೋಲನ್ ಪಾತ್ರ ಮತ್ತು ’ಲಯರ್ ಲಯರ್ ’ ಚಲನಚಿತ್ರದ ನಾಯಕ ವಕೀಲ ಫ್ಲೆಚರ್ ರೀಡ್‌ನ ಪಾತ್ರಗಳಿಂದಾಗಿ. ಇದಲ್ಲದೆ ’ದ ಟ್ರೂಮನ್ ಶೋ ’, ’ಮ್ಯಾನ್ ಆನ್ ದ ಮೂನ್ ’ ಮತ್ತು ’ಎಟರ್ನಲ್ ಸನ್‌ಶೈನ್ ಆಫ್ ದ ಸ್ಪಾಟ್‌ಲೆಸ್ ಮೈಂಡ್ ’ ಚಲನಚಿತ್ರಗಳ ನಾಟಕೀಯ ಪಾತ್ರಗಳ ನಿರ್ವಹಣೆಯಿಂದಾಗಿ ಕ್ಯಾರಿ ವಿಮರ್ಶಾತ್ಮಕ ಯಶಸ್ಸನ್ನೂ ಗಳಿಸಿದ್ದಾನೆ. ಮೂರು ದಶಕಗಳ ಆತನ ಇಲ್ಲಿಯವರೆಗಿನ ವೃತ್ತಿಜೀವನವು ಹಾಲಿವುಡ್‌ನ ಗಲ್ಲಾಪೆಟ್ಟಿಗೆ ಸೂರೆಮಾಡಿದ ದ ಮಾಸ್ಕ್, ಡಂಬ್ ಎಂಡ್ ಡಂಬರ್ , ಹವ್ ದ ಗ್ರಿಂಚ್ ಸ್ಟೋಲ್ ಕ್ರಿಸ್‌ಮಸ್ , ಲೆಮೊನಿ ಸ್ನಿಕೆಟ್ಸ್ ಎ ಸಿರೀಸ್ ಆಫ್ ಅನ್‌ಫಾರ್ಚುನೇಟ್ ಈವೆಂಟ್ಸ್ ಮತ್ತು ಫನ್ ವಿದ್ ಡಿಕ್ ಎಂಡ್ ಜೇನ್  ಚಲನಚಿತ್ರಗಳ ಪಾತ್ರಗಳನ್ನೂ ಒಳಗೊಂಡಿದೆ.
ತನ್ನ ಮೂರು ದಶಕಗಳ ವೃತ್ತಿಜೀವನದ ಅವಧಿಯಲ್ಲಿ ಆತನ ಹೆಸರನ್ನು ಹಲವಾರು ಪ್ರಶಸ್ತಿಗಳಿಗೆ ಸೂಚಿಸಲಾಗಿದೆ.’ಎಟರ್ನಲ್ ಸನ್‌ಶೈನ್ ಆಫ್ ದ ಸ್ಪಾಟ್‌ಲೆಸ್ ಮೈಂಡ್ ’ ಚಲನಚಿತ್ರಕ್ಕಾಗಿ ನಟನೊಬ್ಬನಿಗೆ ಪ್ರಮುಖ ಪಾತ್ರನಿರ್ವಹಣೆ ಮಾಡಿದ್ದಕ್ಕಾಗಿ ನೀಡಲಾಗುವ BAFTA ಪ್ರಶಸ್ತಿಗಾಗಿ ನಾಮಸೂಚನೆ ಆಗಿರುವುದೇ ಅಲ್ಲದೆ ದ ಟ್ರೂಮನ್ ಶೋ ಹಾಗೂ ಮ್ಯಾನ್ ಆನ್ ದ ಮೂನ್  ಚಲನಚಿತ್ರದ ಅಭಿನಯಕ್ಕಾಗಿ ಎರಡು ಗೋಲ್ಡನ್ ಗ್ಲೋಬ್ ಪ್ರಶಸ್ತಿಗಳನ್ನು ಈತ ಗಳಿಸಿದ್ದಾನೆ. ಈತ ಕೆನಡಾದ ವಾಕ್ ಆಫ್ ಫೇಮ್ ನ ತಾರೆಯೂ ಆಗಿದ್ದಾನೆ.
ಬಾಲ್ಯ
ನ್ಯೂಮಾರ್ಕೆಟ್, ಓಂಟೇರಿಯೋನಲ್ಲಿ ಕ್ಯಾರಿಯ ಜನನವಾಯಿತು. ತಾಯಿ ಕ್ಯಾಥ್ಲೀನ್ (ನೀ ಒರಾಮ್) ಒಬ್ಬ ಗೃಹಿಣಿ ಮತ್ತು ತಂದೆ ಪರ್ಸಿ ಕ್ಯಾರಿ, ಒಬ್ಬ ಅಕೌಂಟೆಂಟ್ ಮತ್ತು ಸಂಗೀತಗಾರ. ಅತನಿಗೆ ಜಾನ್, ಪೆಟ್ರೀಶಿಯಾ ಮತ್ತು ರೀಟಾ ಅಂಬ ಹೆಸರಿನ ಮೂವರು ಹಿರಿಯ ಅಣ್ಣ, ಅಕ್ಕಂದಿರಿದ್ದಾರೆ. ಕ್ಯಾಥೊಲಿಕ್ ಧರ್ಮವನ್ನು ಅನುಸರಿಸುತ್ತಿದ್ದ ಆತನ ಕುಟುಂಬಕ್ಕೆ ಫ್ರೆಂಚ್ ಕೆನೆಡಿಯನ್ ಹಿನ್ನೆಲೆಯೂ ಇತ್ತು(ಅವರ ನೈಜ ಉಪನಾಮ Carré ಎಂದಾಗಿತ್ತು). ಸ್ಕಾರ್‌ಬೊರೋ, ಓಂಟೇರಿಯೋಗೆ ಕ್ಯಾರಿಯ ಕುಟುಂಬ ವಲಸೆಹೋದ ನಂತರ, ಕ್ಯಾರಿ ಸುಮಾರು 14 ವಯಸ್ಸಿನವನಿದ್ದಾಗ ನಾರ್ಥ್ ಯಾರ್ಕ್‌ನ ಬೆಸೆಡ್ ಟ್ರಿನಿಟಿ ಕ್ಯಾಥೊಲಿಕ್ ಸ್ಕೂಲ್‌ಗೆ ಸೇರಿ ಮುಂದಿನ ಎರಡು ವರುಷಗಳನ್ನು ಅಲ್ಲ್ಲಿಕಳೆದನು. ಅದಾದ ನಂತರ ಒಂದು ವರುಷ Agincourt Collegiate Instituteನಲ್ಲಿ ಅಭ್ಯಸಿಸಿ ತನ್ನ ಬಾಕಿ ಹೈಸ್ಕೂಲ್ ವಿದ್ಯಾಭ್ಯಾಸವನ್ನು Northview Heights Secondary Schoolನಲ್ಲಿದ್ದುಕೊಂಡು ಮುಗಿಸಿದನು (ಆತ ಹತ್ತನೇ ಗ್ರೇಡಿನಲ್ಲಿ ಸುಮಾರು ಮೂರು ವರ್ಷ ಇದ್ದನು).
ಎಂಟು ವರುಷಗಳ ಕಾಲ ಬರ್ಲಿಂಗ್ಟನ್, ಓಂಟೇರಿಯೋದಲ್ಲಿ ವಾಸವಾಗಿದ್ದು Aldershot High Schoolನಲ್ಲಿ ಅಧ್ಯಯನ ಮಾಡುತ್ತಿದ್ದ ಕ್ಯಾರಿ ಒಮ್ಮೆ 80ರ ದಶಕದ ಹೊಸ ಅಲೆಯ ಸಂಗೀತತಂಡವಾಗಿದ್ದ ಸ್ಪೂನ್ಸ್‌ನ ಗಾನಗೋಷ್ಠಿಯ ಆರಂಭ ಮಾಡಿದ್ದನು. ಹ್ಯಾಮಿಲ್ಟನ್ ಸ್ಪೆಕ್ಟೇಟರ್‌‌ ನ ಸಂದರ್ಶನವೊಂದರಲ್ಲಿ (ಫೆಬ್ರುವರಿ 2007) ಕ್ಯಾರಿ, "ಅಕಸ್ಮಾತ್ ನನ್ನ ಶೋಬಿಸಿನೆಸ್‌ನ ವೃತ್ತಿಯಲ್ಲಿ ಯಶಸ್ಸು ದಕ್ಕದೇಹೋಗಿದ್ದರೆ ನಾನು ಇವತ್ತು ಹ್ಯಾಮಿಲ್ಟನ್, ಓಂಟೇರಿಯೋನ ಡೊಫಾಸ್ಕೋ ಸ್ಟೀಲ್ ಮಿಲ್ಲಿನಲ್ಲಿ ಕೆಲಸ ಮಾಡುತ್ತಿರುತ್ತಿದ್ದೆ" ಎಂದು ಹೇಳಿದ. ಹ್ಯಾಮಿಲ್ಟನ್ನಿನೆಡೆಗೆ ಹಾದುಬರುವ ಬರ್ಲಿಂಗ್ಟನ್ ಬೇ ಮತ್ತು ಅದರುದ್ದಕ್ಕೂ ಕಾಣಬರುವ ಸ್ತೀಲ್ ಮಿಲ್ಲುಗಳನ್ನು ನೋಡಿದಾಗಲೆಲ್ಲ ಆತ "ಅದು ಅತ್ಯುತ್ತಮ ಕೆಲಸಗಳಿರುವ ಜಾಗ" ಅಂದುಕೊಳ್ಳುತ್ತಿದ್ದನು. ಈ ಹೊತ್ತಿಗಾಗಲೇ ಆತನಿಗೆ ರಿಚ್ಮಂಡ್ ಹಿಲ್, ಓಂಟೇರಿಯೋನ ವೈಜ್ಞಾನಿಕ ಪರೀಕ್ಷಣಾ ಕೇಂದ್ರವೊಂದರಲ್ಲಿ ಕೆಲಸ ಮಾಡಿದ ಅನುಭವ ಇದ್ದಿತು.
ಕಾಮಿಡಿ
1979ರಲ್ಲಿ ಲಿಯಾಟ್ರಿಸ್ ಸ್ಪೆವಾಕ್‌ನ ನಿರ್ವಹಣೆಯಡಿಯಲ್ಲಿ ಟೊರೋಂಟೋನ ಯಕ್ ಯಕ್ಸ್ ಎಂಬ ಜಾಗದಲ್ಲಿ ಸ್ತ್ಯಾಂಡ್-ಅಪ್ ಕಾಮಿಡಿ ಮಾಡಲು ಪ್ರಾರಂಭಿಸಿದ ಕ್ಯಾರಿ, 1981ರ ಫೆಬ್ರುವರಿಯ ಹೊತ್ತಿಗೆ ತನ್ನ 19ನೇ ಹುಟ್ಟುಹಬ್ಬದ ಬಳಿಕ ಜನಪ್ರಿಯನಾಗತೊಡಗಿ ಸುದ್ದಿಗೆ ಗ್ರಾಸವಾದನು. ಟೊರೋಂಟೋ ಸ್ತಾರ್‌ ನ ಒಬ್ಬ ವಿಮರ್ಶಕ ಕ್ಯಾರಿಯನ್ನು ಮೆಚ್ಚಿ ಹೊಗಳುತ್ತಾ "ಒಬ್ಬ ಅಪ್ಪಟ ತಾರೆ ಜೀವತಾಳತೊಡಗಿದ್ದಾನೆ" ಎಂದು ಬರೆದ. 1980ರ ಆರಂಭದಲ್ಲಿ ಲಾಸ್ ಏಂಜೆಲ್ಸ್‌ಗೆ ವಲಸೆಹೋಗಿ ದ ಕಾಮಿಡಿ ಸ್ಟೋರ್‌ನಲ್ಲಿ ಕೆಲಸ ಮಾಡತೊಡಗಿದ ಕ್ಯಾರಿಯನ್ನು ಕಾಮಿಡಿಯನ್ ರಾಡ್ನಿ ಡೇಂಜರ್‌ಫೀಲ್ಡ್ ಗಮನಿಸಿ ತನ್ನ ಪ್ರವಾಸೀ ಪ್ರದರ್ಶನಗಳಲ್ಲಿ ಆರಂಭಿಕ ಕಾಮಿಡಿ ನಡೆಸಲು ಆತನನ್ನು ನಿಯಮಿಸಿಕೊಂಡನು.
ನಂತರ ಚಲನಚಿತ್ರ ಮತ್ತು ದೂರದರ್ಶನಗಳೆಡೆ ತನ್ನ ಗಮನ ಹರಿಸಿದ ಕ್ಯಾರಿ 1980-81ರ ಅವಧಿಯ NBCಯ ಟಿವಿಶೋ Saturday Night Live ನಲ್ಲಿ ಅಭಿನಯಿಸಲು ಆಡಿಶನ್ ನೀಡಿದನು. ಕ್ಯಾರಿಯನ್ನು ಈ ಹುದ್ದೆಗಾಗಿ ಆಯ್ಕೆಮಾಡಲಿಲ್ಲ (ಮುಂದೆ 1996ರಲ್ಲಿ ಆತ ಈ ಶೋವನ್ನು ನಡೆಸಿಕೊಟ್ಟ). ಜೊಯೆಲ್ ಶೂಮೇಕರ್ ಈತನನ್ನು ಡಿ.ಸಿ.ಕ್ಯಾಬ್ ನಲ್ಲಿ ಅಭಿನಯಿಸಲು ಆಡಿಶನ್ ಮಾಡಿಸಿದರೂ, ಏನೂ ಪ್ರಯೋಜನವಾಗಲಿಲ್ಲ. ಆತನಿಗೆ ಸಿಕ್ಕ ಮೊದಲ ಮುಖ್ಯ ಪಾತ್ರವೆಂದರೆ ಏಪ್ರಿಲ್ 12,1984ರಿಂದ ಜುಲೈ 11,1984ರವರೆಗೆ NBCಯಲ್ಲ್ಲಿ ಕೆಲಕಾಲ ಪ್ರಸಾರವಾದ ಮಕ್ಕಳ ಕಾರ್ಟೂನುಗಳನ್ನು ತಯಾರಿಸುವವರ ಬಗೆಗಿನ ದ ಡಕ್ ಫ್ಯಾಕ್ಟರಿ ಯ ಯುವ ಅನಿಮೇಶನ್ ಪ್ರೊಡ್ಯೂಸರ್ ಸ್ಕಿಪ್ ಟಾರ್ಕೆಂಟನ್‌ನದು.
ದೂರದರ್ಶನ ಮತ್ತು ಚಲನಚಿತ್ರಗಳಲ್ಲಿ ಸಣ್ಣಪುಟ್ಟ ಪಾತ್ರಗಳನ್ನು ಮಾಡಿಕೊಂಡಿದ್ದ ಕ್ಯಾರಿಗೆ ಮತ್ತು ಆತನ ಜತೆ 1989ರ ಕಾಮಿಡಿ ಅರ್ತ್ ಗರ್ಲ್ಸ್ ಆರ್ ಈಸಿ ಯಲ್ಲಿ ಭೂಮ್ಯಾತೀತ ಜೀವಿಯ ಪಾತ್ರ ವಹಿಸಿದ್ದ ಕಾಮಿಡಿಯನ್ ಡೇಮನ್ ವಾಯನ್ಸ್‌ನ ನಡುವೆ ಸ್ನೇಹ ಬೆಳೆಯಿತು. ವಾಯನ್ಸ್ ಸಹೋದರರಲ್ಲೊಬ್ಬನಾದ ಕೀನನ್ Foxಗಾಗಿ ಇನ್ ಲಿವಿಂಗ್ ಕಲರ್ ಎಂಬ ಸ್ಕೆಚ್ ಕಾಮಿಡಿ ಶೋವನ್ನು ನಡೆಸಲು ಆರಂಭಿಸಿದಾಗ ಕ್ಯಾರಿಯನ್ನು ಅದರ ನಟವರ್ಗಕ್ಕೆ ಸಾರಿಸಿಕೊಳ್ಳಲಾಯಿತು. ಈ ಶೋನಲ್ಲಿ ಆತ ಸದಾ ನೋವು, ಅಪಘಾತಗಳಿಗಿಡಾಗುವ ಮ್ಯಾಸೋಶಿಸ್ಟಿಕ್ ಫೈರ್ ಮಾರ್ಶಲ್ ಬಿಲ್, ಗಂಡಸಿನಂತಿರುವ ಮಹಿಳಾ ಬಾಡಿ ಬಿಲ್ಡರ್ ವೆರಾ ಡಿ ಮಿಲೋ ಮತ್ತು LAPDಯ ಸಾರ್ಜೆಂಟ್ ಸ್ಟೇಸೀ ಕೂನ್ ಮೊದಲಾದ ವಿಚಿತ್ರ ಪಾತ್ರಗಳನ್ನು ನಿಭಾಯಿಸಿದ.
ಚಿತ್ರ
ಕ್ಯಾರಿಯ ಚಲನಚಿತ್ರ ವೃತ್ತಿಜೀವನವು ರಬ್ಬರ್‌ಫೇಸ್‌ ಎಂಬ ಚಲನಚಿತ್ರದ(1983) ಮೂಲಕ ಆರಂಭವಾಯಿತು. ಈ ಚಲನಚಿತ್ರ ಬಿಡುಗಡೆಯಾದಾಗ ಅದರ ಹೆಸರು ಇದ್ದದ್ದು ಇಂಟ್ರೊಡ್ಯೂಸಿಂಗ್.. ಜಾನೆಟ್ .  ಅದೇ ವರ್ಷ ಆತ ಗಳಿಸಿದ ಡೇಮಿಯನ್ ಲೀಯ ಕೆನೆಡಿಯನ್ ಸ್ಕೀಯಿಂಗ್ ಕಾಮಿಡಿಯಾದ ಕಾಪರ್ ಮೌಂಟನ್‌ ನ ಪ್ರಮುಖ ಪಾತ್ರವು ಸ್ಯಾಮೀ ಡೇವಿಸ್ ಜೂನಿಯರ್‌ನ ನಕಲು ಮಾಡುವುದನ್ನೂ ಒಳಗೊಂಡಿತ್ತು. ಆದರೆ ಈ ಚಲನಚಿತ್ರದ ಅವಧಿ ಒಂದು ಗಂಟೆಗೂ ಕಡಿಮೆಯಿದ್ದುದರಿಂದ ಮತ್ತು ಇದರಲ್ಲಿ ರೀಟಾ ಕೂಲಿಜ್ ಹಾಗೂ ರಾಂಪಿನ್ ರಾನೀ ಹಾಕಿನ್ಸ್ರ ಸಂಗೀತಾಭಿನಯವೇ ಜಾಸ್ತಿಯಿದ್ದುದರಿಂದ ಇದನ್ನು ಸಂಪೂರ್ಣವಾಗಿ ಒಂದು ಚಲನಚಿತ್ರವೆಂದು ಭಾವಿಸಲಾಗಲಿಲ್ಲ. ಎರಡು ವರ್ಷಗಳ ನಂತರ 1985ರಲ್ಲಿ ಕ್ಯಾರಿ ಒನ್ಸ್ ಬಿಟನ್ ಎಂಬ ಡಾರ್ಕ್ ಕಾಮಿಡಿ ಚಲನಚಿತ್ರದಲ್ಲಿ ಲಾರೆನ್ ಹಟನ್ ವಹಿಸಿರುವ 400 ವಯಸ್ಸಿನ ಹೆಣ್ಣುಪಿಶಾಚಿಯೊಂದರ ಪ್ರೇಮಕ್ಕೆ ಗುರಿಯಾಗಿರುವ ಮಾರ್ಕ್ ಕೆಂಡೆಲ್ ಎಂಬ ಕೌಮಾರ್ಯ ದಾಟಿರದ ಹದಿಹರೆಯದ ಹುಡುಗನ ಪಾತ್ರವು ಆತನ ಮೊದಲ ಪ್ರಮುಖ ತಾರಾಗಣದ ಪಾತ್ರ. ಪೆಗ್ಗೀ ಸ್ಯೂ ಗಾಟ್ ಮ್ಯಾರೀಡ್ (1986), ಅರ್ತ್ ಗರ್ಲ್ಸ್ ಆರ್ ಈಸಿ (1988) ಮತ್ತು ದ ಡೆಡ್ ಪೂಲ್ (1988) ಮೊದಲಾದ ಚಲನಚಿತ್ರಗಳಲ್ಲಿ ಪೋಷಕಪಾತ್ರಗಳನ್ನು ವಹಿಸುತ್ತಾ ಹೋದ ಕ್ಯಾರಿ ಇನ್ ಲಿವಿಂಗ್ ಕಲರ್ ಮುಗಿಯುವ ಕೆಲ ತಿಂಗಳುಗಳ ಮುನ್ನ 1994ರಲ್ಲಿ ಕಾಮಿಡಿAce Ventura: Pet Detective,  ಬಿಡುಗಡೆಯಾಗುವವರೆಗೂ ನಿಜವಾದ ತಾರಾವರ್ಚಸ್ಸಿನ ರುಚಿಯನ್ನುಂಡಿರಲಿಲ್ಲ.
ಏಸ್ ವೆಂಚುರಾ ವನ್ನು ವಿಮರ್ಶಕರು ತಿರಸ್ಕರಿಸಿದರು ಮತ್ತು ಕ್ಯಾರಿಯ ಹೆಸರನ್ನು ಅತಿ ಕೆಟ್ಟ ನೂತನ ತಾರೆಯ ಪದವಿಗಾಗಿ 1995ರ ಗೋಲ್ಡನ್ ರಾಸ್ಪ್‌ಬೆರಿ ಪ್ರಶಸ್ತಿಯ ನಾಮಸೂಚನೆ ಮಾಡಲಾಯಿತು. ಆದರೆ ವಿಮರ್ಶಕರು ತೆಗಳಿದ ಕಾರಣದಿಂದಲೇ ಈ ಚಲಚಿತ್ರವನ್ನು ಪ್ರೇಕ್ಷಕರು ಮೆಚ್ಚಿಕೊಂಡರು. ವೆಂಚುರಾದ ಪಾತ್ರ ಅತ್ಯಂತ ಜನಪ್ರಿಯವಾದುದಲ್ಲದೆ ಈ ಚಲನಚಿತ್ರವು ಕ್ಯಾರಿಗೆ ಸುಪರ್‌ಸ್ಟಾರ್ ಆಗಿ ಮಾಡಿತು. ಅದೇ ವರ್ಷ ಬಿಡುಗಡೆಯಾದ ಕ್ಯಾರಿಯ ನಟನೆಯಿದ್ದ ದ ಮಾಸ್ಕ್ ಮತ್ತು ಡಂಬ್ ಎಂಡ್ ಡಂಬರ್‌ ಗಳಂತೆಯೇ ಈ ಚಲನಚಿತ್ರವೂ ಗಲ್ಲಾಪೆಟ್ಟಿಗೆಯಲ್ಲಿ ಅತಿ ದೊಡ್ಡ ಯಶಸ್ಸು ಗಳಿಸಿತು 1995ರಲ್ಲಿ ಬ್ಯಾಟ್‌ಮ್ಯಾನ್ ಫಾರೆವರ್‌ ನಲ್ಲಿ ರಿಡ್ಲರ್‌ನ ಪಾತ್ರದಲ್ಲಿ ನಟಿಸಿದ ಕ್ಯಾರಿ ಏಸ್ ವೆಂಚುರಾ ಆಗಿAce Ventura: When Nature Calls.  ತನ್ನ ಪಾತ್ರವನ್ನು ಪುನಹ ನಿರ್ವಹಿಸಿದನು. ಈ ಎರಡೂ ಚಲನಚಿತ್ರಗಳು ಬಾಕ್ಸ್ ಆಫೀಸಿನಲ್ಲಿ ಯಶಸ್ಸು ಗಳಿಸಿ ಕ್ಯಾರಿಗೆ ಮಿಲಿಯಗಟ್ಟಲೆ ಡಾಲರ್ ಸಂಭಾವನೆ ದೊರಕುವಂತಾಯಿತು.
ಕ್ಯಾರಿಯ ಮುಂದಿನ ಚಲನಚಿತ್ರವಾದ ದ ಕೇಬಲ್ ಗಯ್‌ ಗೆ (ನಿರ್ದೇಶನ: ಬೆನ್ ಸ್ಟಿಲ್ಲರ್) ದೊರಕಿದ 20 ಮಿಲಿಯನ್ ಡಾಲರ್ ಸಂಭಾವನೆ ಒಬ್ಬ ಹಾಸ್ಯನಟನಿಗೆ ದೊರಕಿದ ಅತ್ಯುಚ್ಚ ಮೊತ್ತವಾಗಿತ್ತು. ಈ ಚಲನಚಿತ್ರವು ಗಲ್ಲಾಪೆಟ್ಟಿಗೆ ಮತ್ತು ವಿಮರ್ಶಕರ ಬಳಿ ಯಶಸ್ಸು ಕಾಣದೇ ಹೋದರೂ ಕ್ಯಾರಿ ಕೂಡಲೇ ತಿಳಿಹಾಸ್ಯದ ಚಲನಚಿತ್ರವಾದ ಲಯರ್ ಲಯರ್‌ ನಿಂದ ಯಶಸ್ಸು ಗಳಿಸುವುದರ ಮೂಲಕ ತನ್ನ ಎಂದಿನ ಹಾಸ್ಯನಟನಾ ಶೈಲಿಗೆ ಮರಳಿದ.
ಹೆಚ್ಚು ಗಂಭೀರ ಪಾತ್ರಗಳತ್ತ ಗಮನ ಹರಿಸುತ್ತ ತನ್ನ ಸಂಭಾವನೆಯನ್ನು ಕಡಿಮೆಗೊಳಿಸಿದ ಕ್ಯಾರಿಯ ಬದಲಾದ ವೇಗವು ಆತನನ್ನು ವಿಮರ್ಶಕರ ಮೆಚ್ಚುಗೆಗೆ ಪಾತ್ರವಾದ 1998ರ ಕಲ್ಪನಾ ವೈಜ್ಞಾನಿಕ ಡ್ರ್ಯಾಮಡಿ ಚಲನಚಿತ್ರ ದ ಟ್ರೂಮನ್ ಶೋ ನ ನಟನೆಯ ಮೂಲಕ ಅಕ್ಯಾಡೆಮಿ ಅವಾರ್ಡ್‌ಗಳ ನಾಮಸೂಚನೆಯತ್ತ ಒಯ್ದಿತು. ಚಲನಚಿತ್ರವು ಮೂರು ಇತರೆ ವಿಭಾಗಗಳಿಗೆ ನಾಮಸೂಚಿತಗೊಂಡರೂ ವ್ಯಕ್ತಿಗತವಾಗಿ ಕ್ಯಾರಿಯ ಹೆಸರು ಸೂಚಿತವಾಗಲಿಲ್ಲ. ಇದರಿಂದಾಗಿ ಆಸ್ಕರ್‌ ಸಮಾರಂಭದ ಪ್ರಸಾರದ ಸಮಯದಲ್ಲಿ ಭಾಗವಹಿಸಿದ ಕ್ಯಾರಿ "ಇಲ್ಲಿ ನಾಮಸೂಚಿತಗೊಳ್ಳುವುದೇ ಗೌರವದ ವಿಷಯ..ಓಹ್ ಇಲ್ಲ," ಎಂದು ತಮಾಷೆಮಾಡಿದ. ಆದರೆ ಈ ಚಲನಚಿತ್ರಕ್ಕಾಗಿ ಕ್ಯಾರಿಗೆ ಬೆಸ್ಟ್ ಆಕ್ಟರ್ ಇನ್ ಎ ಡ್ರಾಮಾ ವಿಭಾಗದಲ್ಲಿ ಗೋಲ್ಡನ್ ಗ್ಲೋಬ್ ಪ್ರಶಸ್ತಿ ಮತ್ತು ಅತ್ಯುತ್ತಮ ಪುರುಷ ನಟನೆ ವಿಭಾಗದಲ್ಲಿ ಎಮ್‌ಟಿವಿ ಮೂವೀ ಪ್ರಶಸ್ತಿಗಳು ಲಭಿಸಿದವು. ಅದೇ ವರುಷ ಗ್ಯಾರಿ ಶ್ಯಾಂಡ್ಲಿಂಗ್‌ನ ದ ಲ್ಯಾರಿ ಸ್ಯಾಂಡರ್ಸ್ ಶೋ ನ ಕೊಟ್ಟಕೊನೆಯ ಭಾಗದಲ್ಲಿ ತನ್ನದೇ ಕಾಲ್ಪನಿಕ ಪಾತ್ರ ವಹಿಸಿದಂತೆ ಕಾಣಿಸಿಕೊಂಡ ಕ್ಯಾರಿಯ ಪಾತ್ರವು ಬೇಕೆಂದೇ ಶ್ಯಾಂಡ್ಲಿಂಗನ ಪಾತ್ರದ ಮೇಲೆ ಆವಾಹನೆಯಾಗುವಂತೆ ತೋರಿಸಲಾಯಿತು.
1999ರಲ್ಲಿ ಕ್ಯಾರಿಗೆ ಮ್ಯಾನ್ ಆನ್ ದ ಮೂನ್ ಚಲನಚಿತ್ರದ ಹಾಸ್ಯನಟ ಆಂಡಿ ಕಾಫ್‌ಮನ್‌ನ ಪಾತ್ರ ದಕ್ಕಿತು. ವಿಮರ್ಶಕರ ಮೆಚ್ಚುಗೆ ಗಳಿಸಿದರೂ ಕ್ಯಾರಿಯ ಹೆಸರು ಅಕ್ಯಾಡೆಮಿ ಪ್ರಶಸ್ತಿಗೆ ನಾಮಸೂಚಿತವಾಗಲಿಲ್ಲ. ಆದರೆ ಆತ ಸತತವಾಗಿ ಎರಡನೇ ವರ್ಷ ಅತ್ಯುತ್ತಮ ನಟ ವಿಭಾಗದಲ್ಲಿ ಗೋಲ್ಡನ್ ಗ್ಲೋಬ್ ಪ್ರಶಸ್ತಿ ಗಳಿಸಿದನು.
2000ದ ಹೊತ್ತಿಗೆ ತನ್ನನ್ನು ಡಂಬ್ ಎಂಡ್ ಡಂಬರ್‌ ನಲ್ಲಿ ನಿರ್ದೇಶಿಸಿದ ಫ್ಯಾರೆಲ್ಲಿ ಸಹೋದರರುಗಳೊಂದಿಗೆ ಪುನಹ ಸೇರಿದ ಕ್ಯಾರಿ, ಅವರ ಹಾಸ್ಯಪ್ರಧಾನ ಚಲನಚಿತ್ರ ಮಿ ಮೈಸೆಲ್ಫ್ ಎಂಡ್ ಐರೀನ್‌ ನಲ್ಲಿ ರೆನೀ ಜೆಲ್ವೆಗರ್‌ಳನ್ನು ಪ್ರೇಮಿಸುವ ಹಲವಾರು ವ್ಯಕ್ತಿತ್ವಗಳನ್ನುಳ್ಳ ಸ್ತೇಟ್ ಟ್ರೂಪರನೊಬ್ಬನ ಈ ಚಲನಚಿತ್ರವು ಬಿಡುಗಡೆಯಾದ ವಾರ 24 ಮಿಲಿಯನ್ ಡಾಲರುಗಳನ್ನು ಮತ್ತು ತನ್ನ ಎಲ್ಲಾ ಪ್ರಾದೇಶಿಕ ಪ್ರದರ್ಶನಗಳನ್ನು ಮುಗಿಸುವ ವೇಳೆಗೆ 90 ಮಿಲಿಯನ್ ಡಾಲರುಗಳನ್ನು ಗಳಿಸಿತು.
2003ರಲ್ಲಿ ಟಾಮ್ ಶಾಡ್ಯಾಕ್‌ನೊಂದಿಗೆ ಮತ್ತೆ ಕೆಲಸ ಮಾಡಿದ ಕ್ಯಾರಿ ಗಲ್ಲಾಪೆಟ್ಟಿಗೆ ಯಶಸ್ಸುಗಳಿಸಿದ ಹಾಸ್ಯಚಲನಚಿತ್ರ ಬ್ರೂಸ್ ಆಲ್ಮೈಟಿ ಯಲ್ಲಿ ನಟಿಸಿದ. U.S.ನಲ್ಲಿ 242 ಮಿಯನ್ ಡಾಲರ್ ಮತ್ತು ಜಾಗತಿಕವಾಗಿ 484 ಮಿಲಿಯನ್ ಡಾಲರುಗಳನ್ನು ಗಳಿಸಿದ ಈ ಚಲನಚಿತ್ರವು ಅತಿ ಹೆಚ್ಚು ಹಣ ಗಳಿಸಿದ ಎರಡನೇ ಲೈವ್ ಆಕ್ಷನ್ ಹಾಸ್ಯಪ್ರಧಾನ ಚಲನಚಿತ್ರವೆಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.
1}2004ರ ಕ್ಯಾರಿಯ ಎಟರ್ನಲ್ ಸನ್‌ಶೈನ್ ಆಫ್ ದ ಸ್ಪಾಟ್‌ಲೆಸ್ ಮೈಂಡ್‌ ನ ನಟನೆಯನ್ನು ಬಹಳ ಮೆಚ್ಚಿಕೊಂಡ ವಿಮರ್ಶಕರು  ಆತನಿಗೆ ಈ ಬಾರಿ ಖಂಡಿತವಾಗಿ ಆಸ್ಕರ್ ನಾಮಸೂಚನೆ ದೊರಕುವುದೆಂದು ಭವಿಷ್ಯ ನುಡಿದರು. ಚಲನಚಿತ್ರವು ಅತ್ಯುತ್ತಮ ಒರಿಜಿನಲ್ ಸ್ಕ್ರೀನ್‌ಪ್ಲೇಗಾಗಿ ಆಸ್ಕರ್ ಪ್ರಶಸ್ತಿ ಗಳಿಸಿತು ಮತ್ತು ಆತನ ಜತೆ ನಟಿಸಿದ ಕೇಟ್ ವಿನ್ಸ್‌ಲೆಟ್‌ಳ ನಟನೆಗಾಗಿ ಆಕೆ ನಾಮಸೂಚಿತಗೊಂಡಳು. (ಕ್ಯಾರಿಯ ನಟನೆಗಾಗಿ ಆತನನ್ನು ಆರನೇ ಬಾರಿ ಗೋಲ್ಡನ್ ಗ್ಲೋಬ್ ಪ್ರಶಸ್ತಿಗೆ ಸೂಚಿಸಲಾಯಿತು).
2004ರಲ್ಲಿ ಆತ ಲೆಮೊನಿ ಸ್ನಿಕೆಟ್ಸ್ ಎ ಸೀರೀಸ್ ಆಫ್ ಆನ್‌ಫಾರ್ಚುನೇಟ್ ಈವೆಂಟ್ಸ್ ಎಂಬ ಹೆಸರಿನ ಅದೇ ಹೆಸರಿನ ಮಕ್ಕಳ ಕಾದಂಬರಿ ಆಧಾರಿತ ಚಲನಚಿತ್ರದಲ್ಲಿ ಖಳನಾಯಕ ಕೌಂಟ್ ಓಲಾಫ್‌ನ ಪಾತ್ರದಲ್ಲಿ ನಟಿಸಿದ. 2005ರಲ್ಲಿ ಫನ್ ವಿದ್ ಡಿಕ್ ಎಂಡ್ ಜೇನ್‌ ನ ರೀಮೇಕ್‌ನಲ್ಲಿ ತನ್ನ ಕೆಲಸ ಕಳೆದುಕೊಂಡ ಮೇಲೆ ಬ್ಯಾಂಕ್ ದರೋಡೆ ಮಾಡುವ ಡಿಕ್‌ನ ಪಾತ್ರದಲ್ಲಿ ಕ್ಯಾರಿ ನಟಿಸಿದ.
2007ರಲ್ಲಿ ಬ್ಯಾಟ್‌ಮ್ಯಾನ್ ಫಾರೆವರ್‌ ನ ನಿರ್ದೇಶಕ ಜೊಯೆಲ್ ಶೂಮೇಕರ್‌ನ ಜತೆ ಮತ್ತೆ ಕೆಲಸ ಮಾಡಿದ ಕ್ಯಾರಿ ವರ್ಜೀನಿಯಾ ಮ್ಯಾಡ್ಸೆನ್ ಮತ್ತು ಡ್ಯಾನಿ ಹಸ್ಟನ್‌ರ ಜತೆ ಮನೋವೈಜ್ಞಾನಿಕ ಥ್ರಿಲ್ಲರ್ ಚಲನಚಿತ್ರ ದ ನಂಬರ್ 23 ಯಲ್ಲಿ ನಟಿಸಿದ. ಈ ಚಲನಚಿತ್ರದಲ್ಲಿ 23 ಎಂಬ ಸಂಖ್ಯೆಯ ಬಗ್ಗೆ ಭ್ರಾಂತನಾಗಿರುವ ಮನುಷ್ಯನೊಬ್ಬ ಬರೆದ ಪುಸ್ತಕವನ್ನು ಓದಿದ ಮೇಲೆ ಅದೇ ಸಂಖ್ಯೆಯ ಬಗ್ಗೆ ಭ್ರಾಂತಿ ಹೊಂದುವ ವ್ಯಕ್ತಿಯ ಪಾತ್ರವನ್ನು ಕ್ಯಾರಿ ನಿರ್ವಹಿಸಿದ್ದಾನೆ.
ಕ್ಯಾರಿಯ ಪ್ರಕಾರ ಮತ್ತೆ ಮತ್ತೆ ಒಂದೇ ಪಾತ್ರದಲ್ಲಿ ನಟಿಸುವುದು ಹೊಸ ಪಾತ್ರವೊಂದನ್ನು ನಿಭಾಯಿಸುವುದಕ್ಕಿಂತ ಕಡಿಮೆ ಸಂತಸ ನೀಡುತ್ತದೆ. ಏಸ್ ವೆಂಚುರಾದಲ್ಲಿ ಮಾತ್ರ ಆತ ತನ್ನ ಪಾತ್ರದಲ್ಲಿ ಒಂದಕ್ಕಿಂತ ಹೆಚ್ಚು ಸಾರಿ ನಟಿಸಿರುವುದು ಕಾಣಬರುತ್ತದೆ. (ಬ್ರೂಸ್ ಆಲ್ಮೈಟಿ, ಡಂಬ್ ಎಂಡ್ ಡಂಬರ್ ಹಾಗೂ ದ ಮಾಸ್ಕ್‌ ಗಳ ಮುಂದುವರೆದ ಭಾಗಗಳು ಕ್ಯಾರಿಯನ್ನೊಳಗೊಂಡಿಲ್ಲ.)
ಇಪ್ಪತ್ತು ವರ್ಷಗಳ ವೃತ್ತಿಜೀವನದಲ್ಲಿ ಯಾವುದೇ ಅಕ್ಯಾಡೆಮಿ ಅವಾರ್ಡ್ ನಾಮಿನೇಶನ್ನುಗಳನ್ನು ಹೊಂದದಿದ್ದರೂ ಜ್ಯಾಕ್ ನಿಕಲ್ಸನ್ (ತನ್ನ ವೃತ್ತಿಜೀವನದ ಮೊದಲ ಇಪ್ಪತ್ತು ವರ್ಷಗಳಲ್ಲಿ ಐದು ನಾಮಿನೇಶನ್ ಪಡೆದ ನಟ)ಕ್ಯಾರಿಯನ್ನು ಮುಂದಿನ ಜನಾಂಗದ "ಜ್ಯಾಕ್ ನಿಕಲ್ಸನ್" ಎಂದು ಹೆಸರಿಸಿದ್ದಾನೆ.
ವೈಯುಕ್ತಿಕ ಜೀವನ
ಎರಡು ಬಾರಿ ವಿವಾಹಿತನಾಗಿರುವ ಕ್ಯಾರಿ ಮೊದಲಬಾರಿ ಮಾಜೀ ನಟಿ ಮತ್ತು ಕಾಮಿಡಿ ಸ್ಟೋರ್‌ನ ವೇಟ್ರೆಸ್ ಮೆಲಿಸ್ಸಾ ವೋಮರ್‌ಳನ್ನು ಮದುವೆಯಾಗಿ ಆಕೆಯಿಂದ ಜೇನ್ ಎರಿನ್ ಕ್ಯಾರಿ ಎಂಬ ಮಗಳನ್ನು ಪಡೆದನು (ಹುಟ್ಟು: ಸೆಪ್ಟೆಂಬರ್ 6, 1987 ಲಾಸ್ ಏಂಜೆಲ್ಸ್ ಕೌಂಟಿಯಲ್ಲಿ). ಮಾರ್ಚ್ 28, 1987 ರಂದು ಅವರ ಮದುವೆಯಾಯಿತು ಮತ್ತು 1995ರ ಅಂತ್ಯದ ವೇಳೆಗೆ ಅವರ ಡೈವೋರ್ಸ್ ಕಾನೂನುಪ್ರಕಾರ ನಡೆಯಿತು. 1994ರಲ್ಲಿ ವೋಮರಳಿಂದ ದೂರವಾದ ನಂತರ, ಕ್ಯಾರಿ ಡಂಬ್ ಎಂಡ್ ಡಂಬರ್‌ ನ ಸಹನಟಿ ಲಾರೆನ್ ಹಾಲಿಯನ್ನು ಡೇಟ್ ಮಾಡಲಾರಂಭಿಸಿದ. ಸೆಪ್ಟೆಂಬರ್ 23, 1996 ರಂದು ಇವರ ವಿವಾಹವಾಯಿತು; ಈ ಮದುವೆ ಒಂದು ವರ್ಷದಷ್ಟೂ ನಡೆಯಲಿಲ್ಲ. ಇದರ ನಂತರ ಕ್ಯಾರಿ ಮಿ, ಮೈಸೆಲ್ಫ್ ಎಂಡ್ ಐರೀನ್‌ ನ ಸೆಟ್ಟಿನಲ್ಲಿ ಭೇಟಿಯಾದ ನಟಿ ರೆನೀ ಜೆಲ್ವೆಗರ್‌ಳನ್ನು ಡೇಟ್ ಮಾಡಿದನಾದರೂ ಈ ಸಂಬಂಧವು ಡಿಸೆಂಬರ್ 2000ದ ಹೊತ್ತಿಗೆ ಮುರಿದುಬಿದ್ದ ನಿಶ್ಚಿತಾರ್ಥದೊಂದಿಗೆ ಕೊನೆಗೊಂಡಿತು. 2004ರಲ್ಲಿ ಕ್ಯಾರಿ ತನ್ನ ಮಸಾಜ್ ಥೆರಪಿಸ್ಟ್ ಆಗಿದ್ದ ಟಿಫಾನಿ ಓ. ಸಿಲ್ವರ್‌ಳನ್ನು ಡೇಟ್ ಮಾಡುತ್ತಿದ್ದ.
Playboy Magazine ನ 2006ರ ಮೇ ಸಂಚಿಕೆಯಲ್ಲಿ ಆತ ಮಾಡೆಲ್ ಅನೈನ್ ಬಿಂಗ್‌ಳನ್ನು ಡೇಟ್ ಮಾಡಿರುವನೆಂದು ವರದಿ ಮಾಡಲಾಯಿತು. 2005ರ ಡಿಸೆಂಬರಿನಲ್ಲಿ ಕ್ಯಾರಿ ನಟಿ/ಮಾಡೆಲ್ ಜೆನ್ನೀ ಮಕ್‌ಕಾರ್ಥಿಯನ್ನು ಡೇಟ್ ಮಾಡತೊಡಗಿದ}. ಅಂದಿನಿಂದ ಈ ಜೋಡಿ ಅವರ ನಿಶ್ಚಿತಾರ್ಥವಾಗಿದೆಯೆಂಬ ವದಂತಿಗಳನ್ನಿ ಅಲ್ಲಗಳೆಯುತ್ತ ಬಂದಿದೆ. 2006ರ ಜೂನ್‌ವರೆಗೂ ಅವರು ತಮ್ಮ ಸಂಬಂಧವನ್ನು ಬಹಿರಂಗಗೊಳಿಸಲಿಲ್ಲ. ಏಪ್ರಿಲ್ 2, 2008ರ The Ellen DeGeneres Show ನಲ್ಲಿ ಆಕೆ ತಾವಿಬ್ಬರೂ ಈ ಗ ಒಟ್ಟಿಗೇ ಇದ್ದೇವೆಂದೂ, ಮದುವೆಯಾಗುವ ಯೋಜನೆಗಳಿಲ್ಲವೆಂದೂ, ಅದಕ್ಕಾಗಿ ತಮಗೆ ಒಂದು "ಕಾಗದದ ಚೂರಿನ" ಅವಶ್ಯಕತೆ ಇಲ್ಲವೆಂದೂ ಘೋಷಿಸಿದಳು.
ಕ್ಯಾರಿಯ 22ರ ಹರೆಯದ ಮಗಳು ಜೇನ್ ಈಗ ಗರ್ಭಿಣಿ. ಆಕೆಯ ಮಗುವಿನ ತಂದೆಯಾಗಿರುವ ಬ್ಲಡಿ ಮನಿ ಬ್ಯಾಂಡಿನಲ್ಲಿ ನೈಟ್ರೋ ಎಂಬ ಹೆಸರಿನಲ್ಲಿ ಪರ್ಫಾರ್ಮ್ ಮಾಡುವ ರಾಕರ್ ಅಲೆಕ್ಸ್ ಸಾಂತಾನಾ ಆಕೆಯ ಫಿಯಾನ್ಸಿ ಕೂಡಾ.
ಕ್ಯಾರಿಯ ಹಲ್ಲೊಂದರ ತುಣುಕು ಇಲ್ಲ; ತನ್ನ ಡಂಬ್ ಎಂಡ್ ಡಂಬರ್ ನ ಪಾತ್ರಕ್ಕಾಗಿ ಆತ ತನ್ನ ಹಲ್ಲಿನ ಕ್ಯಾಪನ್ನು ತೆಗೆದುಹಾಕಿದ.
1990ರ ಮೊದಲವರೆಗೂ ಆತ ತನ್ನ ಕುಟುಂಬದೊಂದಿಗೆ ಪ್ರೆಸ್‌ಬೈಟೀರಿಯನ್ ಚರ್ಚ್ ಒಂದಕ್ಕೆ ಭೇಟಿ ನೀಡುತ್ತಿದ್ದ. ಏಸ್ ವೆಂಚುರಾ ದಲ್ಲಿ ಕಾಣಿಸಿಕೊಳ್ಳುವ ಡೆತ್ ಮೆಟಲ್ ಬ್ಯಾಂಡ್ ಕ್ಯಾನಿಬಾಲ್ ಕಾರ್ಪ್ಸ್ ನ ಅಭಿಮಾನಿಯಾದ ಆತನು, ಈ ಚಲನಚಿತ್ರದಲ್ಲಿ ತನ್ನ ಮೆಚ್ಚಿನ ಬ್ಯಾಂಡ್ ಅನ್ನು ತೋರಿಸಬೇಕೆಂಡು ಮನವಿ ಮಾಡಿದ್ದ. ಅಕ್ಟೋಬರ್ 7, 2004ರಲ್ಲಿ ಯು.ಎಸ್. ನ ಪೌರತ್ವ ಪಡೆದ ಕ್ಯಾರಿ ಯು. ಎಸ್. ಮತ್ತು ಕೆನಡಾದ ದ್ವಿಪೌರತ್ವ ಹೊಂದಿದ್ದಾನೆ. ಟೊರಾಂಟೋನ Canada's Walk of Fame ನಲ್ಲಿ 1998ರಿಂದಲೂ ಆತನ ಹೆಸರಿನ ನಕ್ಷತ್ರವಿದೆ.
ಮಾನಸಿಕ ಖಿನ್ನತೆಯ ಜತೆಗೆ ತನ್ನ ಮುಖಾಮುಖಿಯನ್ನು 2004 ರ ನವೆಂಬರಿನಲ್ಲಿ 60 Minutes ಜತೆಗಿನ ಸಂದರ್ಶನದಲ್ಲಿ ಕ್ಯಾರಿ ಬಹಿರಂಗಪಡಿಸಿದ. ಇಂಟರ್ನೆಟ್ ವೀಡಿಯೋಗಳ ಮತ್ತು ಮಾಧ್ಯಮದ ಮುಖಾಂತರ ಕ್ಯಾರಿ ಬರ್ಮಾದ ರಾಜಕೀಯ ದಬ್ಬಾಳಿಕೆ, ಅದರಲ್ಲೂ ಆತ ’ಹೀರೋ’ ಎಂದು ಪರಿಗಣಿಸುವ ನೋಬೆಲ್ ಪ್ರಶಸ್ತಿ ವಿಜೇತ ನಾಯಕಿ ಆಂಗ್ ಸಾನ್ ಸೂ ಕಿ ಯ ಮೇಲಾಗುತ್ತಿರುವ ದಬ್ಬಾಳಿಕೆಯೇ ಮೊದಲಾದ ಹಲವಾರು ವಿಷಯಗಳ ಬಗ್ಗೆ ಜನರ ಗಮನ ಸೆಳೆಯಲು ಪ್ರಯತ್ನಿಸಿದ್ದಾನೆ.
ಜೆನಿಫರ್ ಮಕ್‌ಕಾರ್ಥಿಯ ಜತೆಗೆ ಕ್ಯಾರಿ Generation Rescue ಫೌಂಡೇಶನ್ನಿನ ಪ್ರಮುಖ ವಕ್ತಾರನೂ ಪ್ರಚಾರಕನೂ ಆಗಿದ್ದಾನೆ.
ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
ಗೋಲ್ಡನ್ ಗ್ಲೋಬ್ ಪ್ರಶಸ್ತಿ‌
ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌ ಪ್ರಶಸ್ತಿಗಳು
BAFTA ಪ್ರಶಸ್ತಿಗಳು
ಸ್ಯಾಟೆಲೈಟ್‌ ಪ್ರಶಸ್ತಿ‌ಗಳು
ಪೀಪಲ್ಸ್‌ ಚಾಯಿಸ್‌ ಪ್ರಶಸ್ತಿಗಳು
MTV ಮೂವೀ ಪ್ರಶಸ್ತಿಗಳು
ಕಿಡ್ಸ್ ಚಾಯ್ಸ್ ಪ್ರಶಸ್ತಿಗಳು
ಟೀನ್‌ ಚಾಯಿಸ್‌ ಪ್ರಶಸ್ತಿಗಳು
ಬಾಹ್ಯ ಲಿಂಕ್‌ಗಳು
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು ವರ್ಗ:ಅಮೆರಿಕನ್ ಪ್ರೆಸ್‌ಬೈಟೀರಿಯನ್ನರು ವರ್ಗ:ಕೆನೇಡಿಯನ್ ಪ್ರೆಸ್‌ಬೈಟೀರಿಯನ್ನರು ವರ್ಗ:ಅಮೆರಿಕನ್ ರೋಮನ್ ಕ್ಯಾಥೊಲಿಕ್ಸ್‌ ವರ್ಗ:ಕೆನೇಡಿಯನ್ ರೋಮನ್ ಕ್ಯಾಥೋಲಿಕರು ವರ್ಗ:ಅಮೆರಿಕನ್ ಕಾಮೀಡಿಯನ್ನರು ವರ್ಗ:ಅಮೆರಿಕದ ಚಲನಚಿತ್ರ ನಟರು ವರ್ಗ:ಅಮೆರಿಕನ್‌ ದೂರದರ್ಶನ ನಟರು ವರ್ಗ:ಅಮೆರಿಕನ್ ಸಸ್ಯಾಹಾರಿಗಳು ವರ್ಗ:ಆಂಗ್ಲೋಫೋನ್ ಕೆನೇಡಿಯನ್ಸ್ ಆಫ್ ಫ್ರೆಂಚ್ ಕೆನೇಡಿಯನ್ ಡಿಸೆಂಟ್ ವರ್ಗ:ಅತ್ಯುತ್ತಮ ನಾಟಕ ನಟ ಗೋಲ್ಡನ್‌ ಗ್ಲೋಬ್‌ (ಚಲನಚಿತ್ರ) ವಿಜೇತರು ವರ್ಗ:ಅತ್ಯುತ್ತಮ ಸಂಗೀತಕಾರ ಅಥವಾ ಹಾಸ್ಯ ನಟ ಗೋಲ್ಡನ್‌ ಗ್ಲೋಬ್‌ (ಚಲನಚಿತ್ರ) ವಿಜೇತರು ವರ್ಗ:ಯುನೈಟೆಡ್ ಸ್ಟೇಟ್ಸ್‌ನ ಕೆನೇಡಿಯನ್ ಮೂಲದ ಎಂಟರ್ಟೇನರುಗಳು ವರ್ಗ:ಕೆನೇಡಿಯನ್ ಹಾಸ್ಯನಟರು ವರ್ಗ:ಕೆನೇಡಿಯನ್ ಧ್ವನಿನೀಡುಗ ನಟರು ವರ್ಗ:ಯುನೈಟೆಡ್ ಸ್ಟೇಟ್ಶ್‌ನ ಕೆನೇಡಿಯನ್ ಎಕ್ಸ್‌ಪ್ಯಾಟ್ರಿಯೇಟ್ ನಟರು ವರ್ಗ:ಕೆನೇಡಿಯನ್ ಚಲನಚಿತ್ರ ನಟರು ವರ್ಗ:ಯುನೈಟೆಡ್ ಸ್ಟೇಟ್ಸ್‌ಗೆ ವಲಸೆಹೋದ ಕೆನೇಡಿಯನ್ನರು ವರ್ಗ:ಕೆನೇಡಿಯನ್ ಇಂಪ್ರೆಶನಿಸ್ಟರು(ಮನೋರಂಜನೆ ಮಾಡುವವರು)ಯುನೈಟೆಡ್ ಸ್ಟೇಟ್ಸ್‌ಗೆ ವಲಸೆಹೋದ ಕೆನೇಡಿಯನ್ನರು ವರ್ಗ:ಕೆನೇಡಿಯನ್ ಸ್ಟಾಂಡ್-ಅಪ್ ಕಾಮೀಡಿಯನ್ನರು ವರ್ಗ:ಕೆನೇಡಿಯನ್ ದೂರದರ್ಶನ ನಟರು ವರ್ಗ:ಕೆನೇಡಿಯನ್ ಸಸ್ಯಾಹಾರಿಗಳು ವರ್ಗ:ಫ್ರ್ಯಾಂಕೋ-ಓಂಟೇರಿಯನ್ನರು ವರ್ಗ:ನ್ಯೂಮಾರ್ಕೆಟ್, ಓಂಟೇರಿಯೋನ ಜನತೆ ವರ್ಗ:ಸ್ಕಾರ್‌ಬೋರೋ, ಟೊರೋಂಟೋನ ಜನತೆ ವರ್ಗ:ಓಂಟೇರಿಯೋನ ನಟರು ವರ್ಗ:1986ರಲ್ಲಿ ಜನಿಸಿದವರು ವರ್ಗ:ಜೀವಿಸುತ್ತಿರುವ ಜನರು
ರೆಡ್ ಎಫ್ಎಮ್(ಇಂಡಿಯಾ)
ಭಾರತದ ಎಫ್ಎಮ್ ರೇಡಿಯೋ ಚಾನಲುಗಳಲ್ಲಿ ಒಂದು ರೆಡ್ ಎಫ್ಎಮ್. ಖಾಸಗಿ ಎಫ್ಎಮ್ ಚಾನೆಲ್ಲು
ಬಾಳೆ ಹೊನ್ನೂರು
ಬಾಳೆಹೊನ್ನೂರು ಕರ್ನಾಟಕದ ಚಿಕ್ಕಮಗಳೂರು ಜಿಲ್ಲೆಯಲ್ಲಿರುವ ಒಂದು ಊರು. ಈ ಊರು ಭದ್ರಾ ನದಿಯ ತೀರದಲ್ಲಿ ಸ್ಥಿತವಾಗಿದ್ದು ಒಳ್ಳೆಯ ಪ್ರಕೃತಿಯನ್ನು ಹೊಂದಿದೆ. ವೀರಶೈವ ಪಂಚಪೀಠಗಳಲ್ಲಿ ಒಂದಾದ ಶ್ರೀ ರಂಭಾಪುರಿ ಪೀಠವು ಇಲ್ಲಿಯೆ ಇದೆ. ಇಲ್ಲಿರುವ ಶ್ರೀ ಜಗದ್ಗುರು ರೇಣುಕಾಚಾರ್ಯ ಮಂದಿರ ಹಾಗೂ ಕ್ಷೇತ್ರನಾಥ ಶ್ರೀ ವೀರಭದ್ರಸ್ವಾಮಿಯ ದೇವಸ್ಥಾನಗಳು ಪ್ರಾಚೀನವಾಗಿವೆ. ಬಾಳೆಹೊನ್ನೂರಲ್ಲಿ ಸುಮಾರು ೮೦ ಇಂಚಿನ ಪ್ರತಿ ವರ್ಷ ಮಳೆಯಾಗುತ್ತಿದ್ದು, ಪ್ರಮುಖವಾಗಿ ಕಾಫಿ, ಅಡಿಕೆ, ಮೆಣಸು, ವೆನಿಲಾ ಹಾಗೂ ಇತರೆ ಮಸಾಲೆ ಪದಾರ್ಥಗಳನ್ನು ಬೆಳೆಯುತ್ತಾರೆ. ಇಲ್ಲಿಂದ ಚಿಕ್ಕಮಗಳೂರು, ಕುದುರೆಮುಖ, ಶೃಂಗೇರಿ, ಶಿವಮೊಗ್ಗಕ್ಕೆ ಒಳ್ಳೆಯ ರಸ್ತೆ ಸಂಪರ್ಕಹೊಂದಿದೆ.
ಜವಾಹರ್ ನವೋದಯ ವಿದ್ಯಾಲಯ ಚಿಕ್ಕಮಗಳೂರು
ಜವಾಹರ ನವೋದಯ ವಿದ್ಯಾಲಯ ಚಿಕ್ಕಮಗಳೂರು 1986 ರ ಅಕ್ಟೋಬರ್ 23 ರಂದು ನವೋದಯ ವಿದ್ಯಾಲಯ ಸಮಿತಿಯಿಂದ ಪ್ರಾರಂಭಿಸಲ್ಪಟ್ಟಿತು, ಇದು ಸ್ವಯಂಪ್ರೇರಿತ ದೇಹವಾಗಿದ್ದು, ಇದು ದೆಹಲಿಯ ಮಾನವ ಸಂಪನ್ಮೂಲ ಮತ್ತು ಅಭಿವೃದ್ಧಿ ಸಚಿವಾಲಯದ ಅಡಿಯಲ್ಲಿ ಬರುತ್ತದೆ. ಕಾಫಿ ಸಂಶೋಧನಾ ಕೇಂದ್ರದಲ್ಲಿ, ಕೊಪ್ಪ ತಾಲ್ಲೂಕು, ಚಿಕ್ಕಮಗಳೂರು ಜಿಲ್ಲೆ. ನವೋದಯ ವಿದ್ಯಾಲಯ ಭಾರತದ ಮಾಜಿ ಪ್ರಧಾನ ಮಂತ್ರಿ ರಾಜೀವ್ ಗಾಂಧಿಯ ಕನಸಿನ ಮಗು. ಈ ಶಾಲೆ ಭಾರತದ ಅತ್ಯಂತ ಹಿರಿಯ ನವೋದಯ ಶಾಲೆಗಳಲ್ಲಿ ಒಂದಾಗಿದೆ. ತರಗತಿಗಳು ಬೆಳೆದಂತೆ, ಜಾಗ ಮತ್ತು ಮೂಲಸೌಕರ್ಯದ ಅಗತ್ಯವು ಆವರಣವನ್ನು ಹೊಸ ಸ್ಥಳಕ್ಕೆ ವರ್ಗಾಯಿಸುವ ಅವಶ್ಯಕತೆಯಿದೆ
ರಂಭಾಪುರಿ ಮಠ
ರಂಭಾಪುರಿ ಮಠ ಅಥವಾ ಶ್ರೀ ಜಗದ್ಗುರು ರಂಭಾಪುರಿ ವೀರಸಿಂಹಾಸನ ಮಹಾಸಂಸ್ಥಾನ  ಪೀಠವು ಚಿಕ್ಕಮಗಳೂರು ಜಿಲ್ಲೆಯ ಬಾಳೆಹೊನ್ನೂರು ಭದ್ರಾ ನದಿಯ ದಡದಲ್ಲಿದೆ. ವೀರಭದ್ರ ಮತ್ತು ಭದ್ರಕಾಳಿಯ ಬಲವಾದ ಲೋಹೀಯ ಚಿತ್ರಗಳನ್ನು ಹೊಂದಿರುವ ಮಠಕ್ಕೆ ಹೊಂದಿಕೊಂಡ ಶ್ರೀ ವೀರಭದ್ರ ದೇವಾಲಯ. ಶ್ರೀ ಜಗದ್ಗುರು ರಂಭಾಪುರಿ ಪೀಠದ ಇತಿಹಾಸ ಶ್ರೀ ಜಗದ್ಗುರು ರೇಣುಕಾಚಾರ್ಯರು ಕೃತಯುಗದಲ್ಲಿ ಆರಂಭಿಕ ಹಂತದಲ್ಲಿ ರಂಭಾಪುರಿ ಪೀಠವನ್ನು ಸ್ಥಾಪಿಸಿದರು. ಚಿಕ್ಕಮಗಳೂರು ಜಿಲ್ಲೆಯ ನರಸಿಂಹರಾಜಪುರ (ಎನ್.ಆರ್ ಪುರ) ತಾಲ್ಲೂಕಿನಲ್ಲಿರುವ ಭದ್ರಾ ನದಿಯ ದಡದಲ್ಲಿದೆ, ರಂಭಾಪುರಿ ಪೀಠ ವಿಶೇಷವಾಗಿ ವೀರಶೈವ / ಲಿಂಗಾಯತ್ ಸಮುದಾಯಕ್ಕೆ ಒಂದು ತೀರ್ಥಯಾತ್ರಾ ಕೇಂದ್ರವಾಗಿದೆ. ಲೆಜೆಂಡ್ಸ್ ಮತ್ತು ಶಿವಾಗಮಗಳ ಪ್ರಕಾರ ಶ್ರೀ ಜಗದ್ಗುರು ರೇಣುಕಾದಿ ಪಂಚಾಚಾರ್ಯರು ಶಿವನಿಂದ ಅಪ್ಪಣೆ ಪಡೆದರು ಮತ್ತು ಸರಿಯಾದ ಆಧ್ಯಾತ್ಮಿಕ ಪ್ರಜ್ಞೆಯನ್ನು ಹರಡಲು ಈ ಭೂಮಿಯ ಮೇಲೆ ಅವತರಿಸಿದರು. ಶ್ರೀ ಜಗದ್ಗುರು ರೇಣುಕಾಚಾರ್ಯರು ವೀರಶೈವಿಜಮ್ ಅನ್ನು ಹರಡಲು ವ್ಯಾಪಕವಾಗಿ ಪ್ರಯಾಣಿಸಿದರು, ಅವರು ನೆಲೆಸಿದ ಸ್ಥಳಗಳು ಆಧ್ಯಾತ್ಮಿಕ ಜಾಗೃತಿ ಕೇಂದ್ರಗಳಾಗಿ ಮಾರ್ಪಟ್ಟವು ಮತ್ತು ಇಂದಿನ ದಿನಗಳಲ್ಲಿಯೂ ಸಹ ಭಕ್ತಿಯಿಂದ ಪೂಜಿಸಲಾಗುತ್ತದೆ. ಶ್ರೀ ಜಗದ್ಗುರು ರೇಣುಕಾಚಾರ್ಯರು ಮೂಲತಃ ವೀರಶೈವಿಸಮ್ನ ಸಂಸ್ಥಾಪಕರೆಂದು ಹಲವಾರು ವಿದ್ವಾಂಸರು ನಂಬಿದ್ದಾರೆ. ಚಾಲುಕ್ಯರು, ಹೊಯ್ಸಳರು, ರಾಷ್ಟ್ರಕೂಟರು, ಗಂಗರು, ವಿಜಯನಗರ, ಕೆಲಾಡಿ ಮತ್ತು ಮೈಸೂರು ಒಡೆಯರ್ ಕುಟುಂಬಗಳಂತೆ ರಾಜ್ಯವನ್ನು ಆಳಿದ ಅನೇಕ ಆಡಳಿತಗಾರರು ಧರ್ಮ ಮತ್ತು ಸಾಮಾಜಿಕ ಸೇವೆಗಳಲ್ಲಿ ರಂಭಾಪುರಿ ಪೀಠ ಮಾಡಿದ ಅಮೂಲ್ಯ ಸೇವೆಯನ್ನು ಗುರುತಿಸಿದ್ದಾರೆ, ಅವರು ರಂಭಾಪುರಿ ಪೀಠದ ಸೇವೆಯನ್ನು ಮುಂದುವರೆಸಲು ಉತ್ತಮ ಪ್ರಮಾಣದ ದೇಣಿಗೆ ನೀಡಲಾಗಿದೆ.
ಕೇಂದ್ರ ಕಾಫಿ ಸಂಶೋಧನಾ ಸಂಸ್ಥೆ (CCRI)
ಕಾಫಿ ಸಂಶೋಧನಾ ಕೇಂದ್ರ - ಬಾಳೆಹೊನ್ನೂರು ಸೆಂಟ್ರಲ್ ಕಾಫಿ ರಿಸರ್ಚ್ ಇನ್ಸ್ಟಿಟ್ಯೂಟ್ ಬಾಳೆಹೊನ್ನೂರುನಿಂದ ಸುಮಾರು 8 ಕಿ.ಮೀ ದೂರದಲ್ಲಿದೆ ಮತ್ತು ಚಿಕ್ಕಮಗಳೂರು ಜಿಲ್ಲೆಯ ಬಾಳೆಹೊನ್ನೂರು - ಶೃಂಗೇರಿ ಮಾರ್ಗದಲ್ಲಿ ಮುಖ್ಯ ರಸ್ತೆಯಿಂದ 3 ಕಿ.ಮೀ ದೂರದಲ್ಲಿದೆ.
ಬಾಳೆ ಹೊನ್ನುರು ಸೇತುವೆ
ಬಾಳೆ ಹೊನ್ನುರು ಸೇತುವೆಯು ಮೈಸೂರು ರಾಜ್ಯದ ಮೊದಲ ಯೊಜನೆವಾಗಿದ್ದು, ೧೯೩೬ರಲ್ಲಿ ಭದ್ರನದಿಯ ಅಡ್ಡವಾಗಿ ಕಟ್ಟಲಾಗಿದೆ. ವರ್ಗ:ಚಿಕ್ಕಮಗಳೂರು ಜಿಲ್ಲೆ ವರ್ಗ:ಗ್ರಾಮಗಳು
ಬೆಟ್ಟದ ಮಲ್ಲೇಶ್ವರ ದೇವಸ್ಥಾನ
ಬೆಟ್ಟದ ಮಲ್ಲೇಶ್ವರ ದೇವಸ್ಠಾನವು ಬಳ್ಳಾರಿ ಜಿಲ್ಲೆ ಹೂವಿನಹಡಗಲಿ ತಾಲೂಕಿನಲ್ಲಿದೆ. ತಾಲೂಕು ಕೇಂದ್ರದಿಂದ ಸುಮಾರು ೧೫ ಕಿ.ಮೀ ದೂರದಲ್ಲಿದೆ. ಹಡಗಲಿಯಿಂದ ಹರಪನಹಳ್ಳಿಗೆ ಹೋಗುವ ಮಾರ್ಗದಲ್ಲಿ ಕೊಮಾರನಹಳ್ಳಿ ತಾಂಡ ದಿಂದ ಎಡಕ್ಕೆ ಸುಮಾರು ೪ ಕಿ.ಮೀ ಸಾಗಿದರೆ ಶ್ರೀ ಬೆಟ್ಟದ ಮಲ್ಲೇಶ್ವರ ಸು‍‍ಕ್ಶೇತ್ರ ದರ್ಶನವಾಗುತ್ತದೆ.
ದಟ್ಟ ಕಾನನದ ನಡುವೆ ಪ್ರಕೃತಿಯ ಮಡಿಲಲ್ಲಿ ಈ ದೇಗುಲ ನಿರ್ಮಾಣಗೊಂಡಿದೆ. ಬೆಟ್ಟದ ಮಲ್ಲೇಶ್ವರ ಶಿಖರವು ಬಳ್ಳಾರಿ ಜಿಲ್ಲೆಯಲ್ಲಿ ೩ನೇ ಅತಿ ದೊಡ್ಡ ಶಿಖರವೆಂದು ದಾಖಲಾಗಿದೆ. ಈ ಬೆಟ್ಟದ ತುದಿಯಿಂದ ರಾಯದುರ್ಗದ ಸುಂದರವಾದ ಬೆಟ್ಟಗಳ ಸಾಲುಗಳನ್ನು ವೀಕ್ಶಿಸಬಹುದು. ಬೆಟ್ಟದ ಮೇಲೆ ನಿಂತು ನೋಡುವ ದೃಶ್ಯ ಕಣ್ಣಿಗೆ ಆನಂದವನ್ನುಂಟು ಮಾಡುತ್ತದೆ. ಬೆಟ್ಟದ ತುದಿಯಲ್ಲಿ ನಿರ್ಮಾಣಗೊಂಡಿರುವ ೩೦ ಅಡಿ ಆಳದ ಗುಹೆಯಲ್ಲಿ ಮುದಿಮಲ್ಲಪ್ಪ ದೇವರ ಪ್ರತಿಮೆ ಇಡಲಾಗಿದೆ. ಇದನ್ನು ಈ ಭಾಗದ ಜನ "ಮ್ಯಾಗಳ ಮಲ್ಲಣ್ಣ " ಎಂದು ಕರೆಯುತ್ತಾರೆ. ಈ ಪ್ರದೇಶದಲ್ಲಿ  ಬಹಳ ಹಿಂದೆಯೇ ಅಚ್ಚುಕಟ್ಟಾಗಿ ಎರಡು ಕುಡಿಯುವ ನೀರಿನ ಬಾವಿಗಳನ್ನು ನಿರ್ಮಿಸಲಾಗಿದೆ. ಈ ಭಾಗದ ಬಹುತೇಕ ರೈತ ಕುಟುಂಬಗಳು ಮುಂಗಾರು ಬಿತ್ತನೆಗೆ ಮುನ್ನ ಈ ಬೆಟ್ಟದ ಮಲ್ಲಣ್ಣನಿಗೆ ಹೋಳಿಗೆ ಎಡೆ ನೈವೇದ್ಯ ಮಾಡಿ ಅರ್ಪಿಸಿ ಬೇಡಿಕೊಳ್ಳುವುದು ವಾಡಿಕೆಯಾಗಿದೆ. ಬೆಟ್ಟದ ಮಲ್ಲೇಶ್ವರನ ಗರ್ಭಗುಡಿ ಪ್ರಾಚೀನ ಕಾಲದಲ್ಲಿ ನಿರ್ಮಿಸಲ್ಪಟ್ಟಿದ್ದು ಎಂದು ತಿಳಿದುಬರುತ್ತದೆ. ನಂತರ ದೇವಸ್ಥಾನವು ಹರಪನಹಳ್ಳಿಯ ಪಾಳೇಗಾರ ರಾಜಾ ಸೋಮಶೇಖರ ನಾಯಕ ಕಾಲದಲ್ಲಿ ನಿರ್ಮಾಣಗೊಂಡಿರಬಹುದೆಂದು ತಿಳಿದುಬರುತ್ತಿದೆ. ಶ್ರೀ ಬಿ.ಎಂ.ಶ್ರೀಕಂಠಶಾಸ್ತ್ರಿಗಳು ಈ ಹಿಂದೆ ರಚಿಸಿದ 'ಶ್ರೀ ಬೆಟ್ಟದ ಮಲ್ಲೇಶ್ವರ ಶತಕ' ಎಂಬ ಗ್ರಂಥ ದಲ್ಲಿ ದೇವಸ್ಥಾನ ಚರಿತ್ರೆ ಬಗ್ಗೆ ಉಲ್ಲೇಖವಿದೆ.
ವರ್ಗ:ದೇವಾಲಯಗಳು ವರ್ಗ:ಕರ್ನಾಟಕದ ದೇವಾಲಯಗಳು
ರೇಡಿಯೋ ಒನ್
ಭಾರತದ ಎಫ್ಎಮ್ ರೇಡಿಯೋ ಚಾನಲುಗಳಲ್ಲಿ ಒಂದುರೇಡಿಯೋ ಒನ್. ಖಾಸಗಿ ಎಫ್ಎಮ್ ಚಾನೆಲ್ಲು
ವರ್ಗ:ರೇಡಿಯೋ ವರ್ಗ:ಭಾರತದ ರೇಡಿಯೋ ವರ್ಗ:ಭಾರತದ ಎಫ್ಎಮ್ ರೇಡಿಯೋ ವರ್ಗ:ಸಮೂಹ ಮಾಧ್ಯಮ
ಹಬ್ಬಾಡುವ ಪದ
ದೀಪಾವಳಿಯ ದಿನದಿಂದ ಪ್ರಾರಂಭವಾಗಿ ಮೂರುದಿನಗಳ ಕಾಲ ದೀಪವನ್ನು ಹಿಡಿದುಕೊಂಡು ಮನೆಮನೆಗೆ ಹೋಗಿ ದೀಪವನ್ನು ಕೊಡುತ್ತಾರೆ. ಹೀಗೆ ದೀಪವನ್ನು ಕೊಡುವಾಗ ವಿಶಿಷ್ಟವಾದ ಪದವನ್ನು ಹಾಡುತ್ತಾರೆ. ಈ ಪದವನ್ನು ಹಬ್ಬಾಡುವ ಪದ ಎನ್ನುತ್ತಾರೆ.
ಈ ಹಬ್ಬಾಡುವ ಪದಗಳು ಜಾನಪದ ಶೈಲಿಯಲ್ಲಿ ಇರುತ್ತವೆ. ಈ ಹಾಡಿಗೆ ಕೆಲವು ಪ್ರದೇಶಗಳಲ್ಲಿ "ಅಂಟಿಕೆ -ಪಂಟಿಕೆ" ಪದಗಳು ಎಂದೂ ಕರೆಯುತ್ತಾರೆ.
ವರ್ಗ:ಮಲೆನಾಡು ವರ್ಗ:ಸಾಗರ ತಾಲ್ಲೂಕು ವರ್ಗ:ಸಂಪ್ರದಾಯ ವರ್ಗ:ಹಬ್ಬಗಳು